എച്ച്‌ഐവിയോടു പൊരുതാന് ഡ്രാഗണ് ആയി സ്വയം അവതരിച്ചു: ട്രാന്‍സ്‌ജെന്ററിന് പറയാനുള്ളത് - Samakalika Malayalam\nഎച്ച്‌ഐവിയോടു പൊരുതാന് ഡ്രാഗണ് ആയി സ്വയം അവതരിച്ചു: ട്രാന്‍സ്‌ജെന്ററിന് പറയാനുള്ളത്\nBy സമകാലികമലയാളം ഡെസ്‌ക് | Published: 28th February 2018 07:33 PM |\nLast Updated: 28th February 2018 07:51 PM | A+A A- |\nഎച്ച്‌ഐവി രോഗം ബാധിച്ച ഒരു പെണ്‍കുട്ടിയുടെ കഥ പറയുന്ന അരുവി എന്ന തമിഴ് ചലച്ചിത്രം നമ്മളെല്ലാവരും കണ്ട് കരഞ്ഞുപോയതാണ്. എച്ച് ഐവി എന്ന വിനാശകാരിയായ വൈറസ് ബാധിക്കുന്നതും സമൂഹം അവരെ ഒറ്റപ്പെടുത്തുന്നതും എപ്പോഴും കലയ്ക്ക് കാരണമാകാറുണ്ട്. അങ്ങനെ സ്വന്തം ജീവിതം തന്നെ മാറ്റി മറിച്ചിരിക്കുകയാണ് ഇവിടെയൊരു ട്രാന്‍സ് വുമണ്.\nഎച്ച്ഐവി ബാധയാണ് ടിയാമറ്റ് മെഡൂസയുടെ ജീവിതം ആകെ മാറ്റി മറിച്ചത്. പുരുഷനായി ജനിച്ചപ്പോഴും സ്ത്രീയായി ജീവിക്കാനായിരുന്നു ഇവ ആഗ്രഹിച്ചിരുന്നത്. ലിംഗമാറ്റ ശസ്ത്രക്രിയ നടത്തി സ്ത്രീയായതിന് ശേഷമാണ് ഇവയ്ക്ക് എയ്ഡ്‌സ് ഉണ്ടെന്നറിഞ്ഞത്. അങ്ങനെ സാധാരണമായൊരു മരണം തനിക്ക് സാധ്യമാകില്ലെന്ന് മനസിലായപ്പോഴാണ് ഇവര് വളരെ വ്യത്യസ്തമായൊരു ജീവിതരീതി തെരഞ്ഞെടുത്തത്.\nസ്വയം ഒരു ഭീകരരൂപിയായി തന്നെ അവതരിപ്പിക്കാനായിരുന്നു ഇവ ശ്രമിച്ചത്. ശരീരം മുഴുവന് ശല്‍ക്കങ്ങള് പതിപ്പിച്ച്, നാവിന്റെ അറ്റം പിളര്‍ന്ന്, ചെവികള് രണ്ടും അറുത്തു മാറ്റി, തലയില് കൊമ്പുകള് സ്ഥാപിച്ച് ഇവ കണ്ടാല് ഭയക്കുന്ന ഡ്രാഗണ് ആയി. നിരന്തരമായി നടത്തിയ ശസ്ത്രക്രിയകളിലൂടെയാണ് ഇവ മനുഷ്യരൂപം കൈവെടിഞ്ഞത്. അതിനായി ഇതുവരെ 60000 ഡോളറുകളോളമാണ് ചെലവഴിച്ചത്.\nഅമേരിക്കയില് ഒരു പ്രശസ്ത ബാങ്കിന്റെ വൈസ് പ്രസിഡന്റായി ജോലിചെയ്യുകയായിരുന്നു ഇവ റിച്ചാര്‍ഡ് ഫര്‍ണാണ്ടസ്. സ്ത്രീയുടെ മനസും പുരുഷന്റെ ശരീരവുമായ റിച്ചാര്‍ഡ് ലിംഗമാറ്റ ശസ്ത്രക്രിയകളിലൂടെയാണ് സ്ത്രീയായി മാറിയത്. ശസ്ത്രക്രിയയ്ക്ക് ശേഷമായിരുന്നു തനിക്ക് എച്ച്‌ഐവി പോസിറ്റീവ് ആണെന്ന ദുരന്ത വാര്‍ത്ത ഇവര് അറിയുന്നത്. ഇത് ഇവയെ മാനസികമായി ആകെ തളര്‍ത്തി.\n'എനിക്ക് ഇനി മനുഷ്യനായി മരിക്കാന് കഴിയില്ലെന്ന തിരിച്ചറിവുണ്ടായി'- തനിക്ക് എയ്ഡ്‌സ് ബാധിച്ചതിനെ കുറിച്ച് ഇവ ഇങ്ങനെയാണ് പറഞ്ഞത്. ഇതേതുടര്‍ന്ന് ഇവ സ്വയം ഒരു ഡ്രാഗണ് ആയി അവതരിക്കുകയായിരുന്നു.\nഇപ്പോള് ഇവയ്ക്ക് 50 വയസാണ്. ഇതുവരെയുണ്ടായ രൂപമാറ്റത്തിലൊന്നും ഇവ സംതൃപ്തയല്ല. ഇനിയും 40000 ഡോളറിന്റെ ശസ്ത്രക്രിയ കൂടി നടത്താനുണ്ട്. പുരുഷനില് നിന്നും സ്ത്രീയിലേക്കും സ്ത്രീയില് നിന്നും ഒരു ഡ്രാഗണിലേക്കും ഇവ മാറിക്കൊണ്ടിരിക്കുകയാണ്.\nഡ്രാഗണായി മാറിയതിന് ഇവയ്ക്ക് തന്റേതായ കാരണങ്ങള് പറയാനുണ്ട്. ജീവിതത്തില് പല കടുത്ത പരീക്ഷണങ്ങളും നേരിടേണ്ടി വന്നവര്‍ക്ക് ഇതൊരു പ്രചോദനമാകട്ടെ എന്നാണ് ഇവ പറയുന്നത്. ലോകത്തേറ്റവും വിനാശകാരികളും വെറുക്കപ്പെട്ടവരുമായ ജീവികളാണ് മനുഷ്യന് എന്നാണ് ഇവയുടെ അഭിപ്രായം. 'എച്ച് ഐവി പിടിപെട്ടപ്പോള് മരണഭയം എന്നെ വേട്ടയാടിയിരുന്നു. മനുഷ്യനെപ്പോലെ ഭയന്ന് ജീവിക്കാന് താല്‍പര്യമില്ലാത്തതിനാലാണ് ഒടുക്കമൊരു ഡ്രാഗണ് ലേഡിയായി മാറിയത്'- ഇവ പറയുന്നു.


മുരളീ, ആ വടി ഇവിടെ വേണോ? | Tussle between Murali and Ramachandranmaster - Malayalam Oneindia\nമുരളീ, ആ വടി ഇവിടെ വേണോ?\nPublished: April 19 2002, 5:30 [IST]\nതിരുവനന്തപുരം: കെപിസിസി പ്രസിഡന്റായ അന്നു മുതല് മുരളീധരന് ആ വടിയുമായി നടക്കുകയാണ്. പക്ഷെ അത് ആരുടെ മേലും പ്രയോഗിക്കാന് ഇതുവരെ കഴിഞ്ഞിട്ടുമില്ല.\nഅച്ചടക്കത്തിന്റെ ചൂരലുംവീശി കുറേനാളുകളായി മുരളീധരന് മാഷ് ദില്ലിയ്ക്കും തിരിച്ചും പറന്നുതുടങ്ങിയിട്ട് . രാമചന്ദ്രന്‍മാസ്ററെയും സുധീരനെയും ഷാനവാസിനെയും ഉള്‍പ്പെടെ പലരെയും അടിക്കും തുടപൊട്ടിക്കും എന്നൊക്കെ വാര്‍ത്താസമ്മേളനങ്ങളില് തന്നെ വീരവാദവും മുഴക്കിയിട്ടുണ്ട്. ആ ചൂരല് കൊണ്ടൊരു അടി കിട്ടിയവരായി ഇന്നുവരെ കോണ്‍ഗ്രസില് ആരുമില്ല.\nകോണ്‍ഗ്രസില് ആ ചൂരല് വിലപ്പോകില്ലെന്നറിഞ്ഞ് അതിനെ അടുപ്പില് വയ്ക്കുന്നതിനു പകരം വീണ്ടുമിതാ മുരളി ദില്ലിയ്ക്ക് തിരിച്ചിരിക്കുന്നു. ഇക്കുറിയും മുരളിമാസ്ററുടെ ചൂരല് നീളുന്നത് അച്ചടക്കം ലംഘിച്ച രാമചന്ദ്രന് മാസ്റര് എന്ന കല്പറ്റയിലെ കുട്ടിയുടെ നേര്‍ക്കാണ്.\nരാമചന്ദ്രന്‍മാസ്റര് കെപിസിസി നിര്‍വാഹകസമിതി യോഗത്തില് പങ്കെടുക്കാതെ വയനാട്ടില് കേന്ദ്രമന്ത്രി രാജഗോപാലിനെ സ്വീകരിക്കാന് പോയി എന്നതാണ് കുറ്റം. കെപിസിസിയില് പങ്കെടുത്തിട്ട് മലമറിക്കാനൊന്നും പോകുന്നില്ലെന്ന് നന്നായറിയാവുന്നതുകൊണ്ടാണ് മാസ്റര് ജനങ്ങള് ഉപകാരപ്പെടുന്ന ഒരു കാര്യത്തിന് ഇറങ്ങിപ്പുറപ്പെട്ടത്. നിലമ്പൂര്-നഞ്ചങ്കോട് റെയില്‍പാത കൊണ്ടുവരുന്ന കാര്യം നടക്കുമോയെന്നറിയാം എന്നുകൂടി കരുതിയാണ് രാമചന്ദ്രന്‍മാസ്റര് കേന്ദ്രമന്ത്രിയെ സ്വീകരിക്കാന് പോയത്. പാതയുടെ പുതിയ സര്‍വേയ്ക്കുവേണ്ടി. ഈ പാത യാഥാര്‍ത്ഥ്യമാക്കാന് കുറെക്കാലമായി മാസ്റര് തെക്കോട്ടും വടക്കോട്ടും നടക്കുകയാണ്. അതിനിടയിലാണ് മുരളീധരന്റെ കമന്റ്: ഈ പാതയ്ക്ക് വേണ്ടി മുന്‍പ് രണ്ടു സര്‍വേ കഴിഞ്ഞതാണ്. ഇനി പുതിയൊരു സര്‍വേകൊണ്ടെന്തു കാര്യം? മുരളിയുടെ ഈ അധിക്ഷേപം കേട്ടപ്പോള് മാസ്ററുടെ മനസ്സ് നൊന്തു.\nഅപ്പോള് അദ്ദേഹം ചില കാര്യങ്ങള് വെട്ടിത്തുറന്നു പറഞ്ഞു. കേന്ദ്രമന്ത്രി പങ്കെടുത്ത ആ യോഗത്തില് അധ്യക്ഷത വഹിച്ചത് കെ.സി. റോസക്കുട്ടിയാണ്. അവര് ഐഗ്രൂപ്പുകാരിയായതുകൊണ്ടാണോ അവര്‍ക്കെതിരെ മുരളി ശബ്ദിക്കാത്തതെന്നായിരുന്നു മാസ്ററുടെ ആദ്യ ചോദ്യം. അന്ന് നടന്ന കെപിസിസി നിര്‍വാഹകസമിതി യോഗത്തില് പി.പി. തങ്കച്ചനും പങ്കെടുത്തിരുന്നില്ല. തങ്കച്ചന് ഐ ഗ്രൂപ്പുകാരനായതുകൊണ്ടാണോ മുരളി വിമര്‍ശിക്കാതിരുന്നത്?\nപിന്നെ തന്നെക്കാള് നാലിരട്ടി വായില് സര്‍ക്കാരിനെ വിമര്‍ശിക്കുന്ന കരുണാകനെതിരെ അച്ചടക്കനടപടിയില്ലാത്തതെന്തുകൊണ്ട്? സര്‍ക്കാരിനെതിരെ തുറന്ന കത്തയച്ച സുധീരനെ അടിക്കാത്തതെന്തേ? മുരളിയുടെ തിരുവനന്തുപരത്തെ വീട്ടിലാണല്ലോ ഐ ഗ്രൂപ്പുകാര് ഇപ്പോഴും യോഗം ചേരുന്നുണ്ടല്ലോ? അച്ഛനും മകനും തമ്മില് യാതൊരു അഭിപ്രായഭിന്നതയുമിില്ലെന്നും മുരളിയുടെ ഇമേജ് ബില്‍ഡിംഗ് എക്സര്‍സൈസാണ് കരുണാകരന് നടത്തുന്നതെന്നും രാമചന്ദ്രന്‍മാസ്റര് തുറന്നടിച്ചു. മുരളി വാര്‍ത്താസമ്മേളനത്തില് തനിക്കെതിരെ നടപടിയെടുക്കും എന്നു പറഞ്ഞതുകൊണ്ടാണ് മിതമായ ഭാഷയില് ഞാന് ചില കാര്യങ്ങള് ചോദിച്ചത് എന്നതാണ് ഇതിനുള്ള മാസ്ററുടെ വിശദീകരണം.\nഎന്നാല് മാസ്ററുടെ വിമര്‍ശനങ്ങള് കുറച്ച് കടുത്തതായിപ്പോയില്ലേ? മുരളീധരന് എംപിയായിരുന്നപ്പോള് നടത്തിയ പ്രവര്‍ത്തനങ്ങളെക്കുറിച്ച് സിപിഎം കാര് പോലും വിമര്‍ശനമുന്നയിച്ചിരുന്നില്ലത്രെ. എന്നിട്ടാണ് എം പി എന്ന നിലയില് മുരളിയുടെ പ്രവര്‍ത്തനം മോശമായിരുന്നു എന്നു പോലും രാമചന്ദ്രന് മാസ്റര് പറഞ്ഞു. തന്റെ കല്പറ്റ സീറ്റ് തട്ടിയെടുക്കലാണ് മുരളിയുടെ ഗൂഡോദ്ദേശ്യം എന്നും മാസ്റര് തട്ടിവിട്ടിരുന്നു.\nഎന്തായാലും കരുണാകരനെതിരെ നടപടിയെടുക്കാത്തതിന് മുരളിയ്ക്ക് ന്യായീകരണമുണ്ട്. കാരണം കരുണാകരന് സര്‍ക്കാരിനെ വിമര്‍ശിച്ചിട്ടുണ്ടെങ്കില് അതെല്ലാം പാര്‍ട്ടിയോഗങ്ങളില് മാത്രമാണെന്നാണ്.\nഇതൊക്കെ സോണിയയോട് പറഞ്ഞുകൊടുക്കുമെന്ന് ആണയിട്ടുകൊണ്ടാണ് മുരളി ദില്ലിയ്ക്ക് പോയിരിക്കുന്നത്. ചെണ്ട ചെന്ന് മദ്ദളത്തോടെന്നപോലാണത്. അവിടെ ഗ്രൂപ്പുകളുടെ ശല്യം സഹിയ്ക്കവയ്യാതെ ഇരിയ്ക്കുകയാണ് സാക്ഷാല് സോണിയ. അതിനിടയ്ക്കാണ് ഒരു കേരളക്കാരന്റെ വിമര്‍ശനം. നേരത്തെ സര്‍ക്കാരിന്റെ മദ്യനയത്തിനെതിരെ തുറന്ന കത്തയച്ച സുധീരനെതിരെയും കരുണാകരനെ വിമര്‍ശിച്ച വയലാര് രവിയ്ക്കെതിരെയും അച്ചടക്കനടപടിയെടുക്കുമെന്ന് വീമ്പിളക്കിയിട്ട് മുരളിയ്ക്ക് അവരുടെ പൂടയില് പോലും തൊടാന് കഴിഞ്ഞില്ല.\nമുരളീധരന് ഈ അച്ചടക്കത്തിന്റെ ചൂരല് വീശിയതുകൊണ്ട് ഇന്നുവരെ കോണ്‍ഗ്രസിലെ പരസ്യവിമര്‍ശനം കുറഞ്ഞിട്ടില്ലെന്ന് മാത്രമല്ല, കൂടിയിട്ടേയുള്ളൂ. കേരളത്തിലെ കോണ്‍ഗ്രസിന്റെ രക്തത്തിലലിഞ്ഞുപോയ സംഗതികളാണ് ഗ്രൂപ്പും പരസ്യവഴക്കുകളും. ആവശ്യമുള്ളപ്പോള് അവര് തമ്മില് തമ്മില് അത് പറഞ്ഞുതീര്‍ക്കുകയും ചെയ്യും. ഇനി മുരളി മീശ പിരിച്ച് ചൂരല് വീശിയതുകൊണ്ടൊന്നും അതില്ലാതാവുകയില്ല. എത്ര ഹൈക്കമാന്റ് ഉത്തരവുകള് വന്നാലും കോണ്‍ഗ്രസ് എന്നും കോണ്‍ഗ്രസായിരിക്കും.


പാലാ സീറ്റ് സംബന്ധിച്ച ചോദ്യങ്ങൾ അകാലികം; യുഡിഎഫിനൊപ്പം നിന്ന പലരും പുരോഗമന ചേരിയിലേക്ക് വരും; വിജയരാഘവൻ |avijayaraghavan press meet\nപാലാ സീറ്റ് സംബന്ധിച്ച ചോദ്യങ്ങൾ അകാലികം; യുഡിഎഫിനൊപ്പം നിന്ന പലരും പുരോഗമന ചേരിയിലേക്ക് വരും; വിജയരാഘവൻ\nThiruvananthapuram, First Published Jan 3, 2021, 4:39 PM IST\nയു ഡി എഫ് ശിഥിലമാകുകയാണ്. യുഡിഎഫ് തകർച്ചയുടെ വേഗത വർദ്ധിക്കും. യു ഡി എഫിനൊപ്പം നിന്ന പലരും പുരോഗമന ചേരിയിലേക്ക് വരും.\nതിരുവനന്തപുരം: എത് കാലത്തെ അപേക്ഷിച്ചും മികച്ച ജനകീയ അംഗീകാരം ഇത്തവണ ഇടതുപക്ഷത്തിന് ലഭിച്ചെന്ന് സിപിഎം സംസ്ഥാന സെക്രട്ടറിയുടെ ചുമതല വഹിക്കുന്ന എ വിജയരാഘവൻ അഭിപ്രായപ്പെട്ടു. കൂടുതൽ ജനങ്ങളെ ഒപ്പം കൊണ്ടുവരും. കോൺഗ്രസിനൊപ്പം നിന്ന സാധാരണക്കാർ ഇനി ഇടതു മുന്നണിക്കൊപ്പം വരുമെന്നും അദ്ദേഹം പറഞ്ഞു.\nമുസ്ലീം ലീഗ് മത മൗലികവാദത്തോടൊപ്പം ചേർന്നു. കോൺഗ്രസും ഒപ്പം ചേർന്നു. ലീഗ് മുന്നാക്ക സംവരണത്തെ പരസ്യമായി എതിർത്ത് ധ്രുവീകരണത്തിന് ശ്രമിച്ചു. യു ഡി എഫ് ശിഥിലമാകുകയാണ്. യുഡിഎഫ് തകർച്ചയുടെ വേഗത വർദ്ധിക്കും. യു ഡി എഫിനൊപ്പം നിന്ന പലരും പുരോഗമന ചേരിയിലേക്ക് വരും. ബി ജെ പി ക്ക് അകത്തും ആഭ്യന്തര പ്രശ്നങ്ങൾ കൂടുന്നതായും വിജയരാഘവൻ പറഞ്ഞു.\nആലപ്പുഴയിൽ ഉണ്ടായ പ്രശ്നങ്ങൾ പ്രാദേശികമായി പരിശോധിക്കും. എൻസിപി ഐക്യത്തോടെയാണ് പ്രവർത്തിക്കുന്നത്.\nപാലാ സീറ്റ് സംബന്ധിച്ച ചോദ്യങ്ങൾ അകാലികമാണ്.\nLast Updated Jan 3, 2021, 5:32 PM IST


ക്ഷേമവും ഐശ്വര്യവും സമാധാനവുമുള്ള നാട് എല്ലാ മനുഷ്യരും ആഗ്രഹിക്കുന്നു.നല്ല വ്യക്തിയില്‍നിന്ന് നല്ല കുടുംബവും നല്ല കുടുംബങ്ങളില്‍നിന്ന് നല്ല സമൂഹവും നല്ല സമൂഹങ്ങളില്‍നിന്ന് നല്ല നാടും വളര്‍ന്നു വികസിക്കും.\nവ്യക്തിയും വ്യക്തിയുടെ വ്യക്തിത്വവുമാണ് നല്ല നാടിന് വിത്താകുന്നത് എന്നര്‍ഥം. വ്യക്തിയുടെ സംസ്‌കാരവും വ്യക്തിത്വവും രൂപപ്പെടുന്നതില് നിര്‍ണായക സ്വാധീനം ചെലുത്തുന്ന ഘടകങ്ങളാണ് അവരുടെ മാതാപിതാക്കളും കുടുംബാംഗങ്ങളും വിശ്വാസാദര്‍ശങ്ങളും.\nവ്യക്തിയുടെ വ്യക്തിത്വവും വിശ്വാസാദര്‍ശങ്ങളും തീരുമാനിക്കപ്പെടുന്നതില് മാതാപിതാക്കള്‍ക്കും വളര്‍ന്നു വരുന്ന സാഹചര്യത്തിനും വലിയ പങ്കാണുള്ളത്. വ്യക്തികള് വളര്‍ന്നുവരുന്ന കാലത്ത് മാതാപിതാക്കളുമായുള്ള അവരുടെ അനുഭവങ്ങള്, മാതാപിതാക്കളില്‍നിന്ന് അവര്‍ക്കു ലഭിക്കുന്ന സ്‌നേഹം, കരുതല് എല്ലാം വ്യക്തിത്വത്തെ പരിപോഷിപ്പിക്കും. ഇവയുടെയെല്ലാം നിഷേധമോ അപര്യാപ്തതയോ വ്യക്തിത്വത്തെ വികലമാക്കിയെന്നും വരാം.\nമനശ്ശാസ്ത്രം 'സ്‌ട്രോക്കി'നെ കുറിച്ച് പറയുന്നുണ്ട്. നമുക്ക് മറ്റുള്ളവരില്‍നിന്ന് ലഭിക്കുന്നതോ നാം മറ്റുള്ളവര്‍ക്ക് കൊടുക്കുന്നതോ ആയ അനുഭവങ്ങളെയാണ് സ്‌ട്രോക് എന്നു പറയുന്നത്. സ്‌ട്രോക്കുകളുടെ അപര്യാപ്തത ആത്മവിശ്വാസമില്ലായ്മ, അസാധാരണ പെരുമാറ്റം, ജീവിത വിജയം നേടാന് കഴിയാതെവരുന്ന അവസ്ഥ, മാനസിക രോഗങ്ങള് തുടങ്ങിയവക്ക് കാരണമായേക്കാം. സ്‌ട്രോക്കുകള് പോസിറ്റീവും നെഗറ്റീവുമുണ്ട്.\nനമുക്ക് സന്തോഷം തരുന്ന നല്ല വാര്‍ത്തകളും കാര്യങ്ങളും പോസിറ്റീവ് സ്‌ട്രോക് ആണ്.അഭിനന്ദനം, നന്ദി, ശ്രദ്ധ, താല്‍പര്യം, പ്രശംസ തുടങ്ങിയ പോസിറ്റീവ് സ്‌ട്രോക് ലഭിക്കുന്നത് ഒരാളില് വലിയ ഉത്തേജനമാണ് ഉണ്ടാക്കുക.\nനമ്മില് ദുഃഖം ഉളവാക്കുന്നതുംഒന്നിനും കൊള്ളാത്തവനെന്ന അപകര്‍ഷത സൃഷ്ടിക്കുന്നതുമായ വാര്‍ത്തകളും കാര്യങ്ങളും നെഗറ്റീവ് സ്‌ട്രോക്കുകളാണ്. കുറ്റപ്പെടുത്തല്, അസൂയ, വൈരം, പരിഹാസം, നിരാശ, ദുഃഖം, അവിശ്വാസം, നന്ദികേട് എന്നിവയൊക്കെ ഏല്‍ക്കുന്നയാള് നെഗറ്റീവ് സ്‌ട്രോക് അനുഭവിക്കുകയും അത് അയാളില് മാനസിക മ്ലാനത ഉണ്ടാക്കുകയും ചെയ്യും.\nമാതാപിതാക്കളില്‍നിന്ന് മക്കള്‍ക്ക് ധാരാളായി പോസിറ്റീവ് സ്‌ട്രോക് കിട്ടിക്കൊണ്ടിരിക്കേണ്ടതുണ്ട്. നെഗറ്റീവ് സ്‌ട്രോക്കുകള് ധാരാളമായി പല വിധേനയും ലഭിച്ചുകൊണ്ടിരിക്കും. സഹപാഠികളില്‍നിന്ന്, സമൂഹത്തില്‍നിന്ന്, അധ്യാപകരില്‍നിന്ന് അങ്ങനെ പലരില്‍നിന്നും നെഗറ്റീവ് സ്‌ട്രോക്കുകള് അനുഭവിക്കാന് സാധ്യതയുണ്ട്. നെഗറ്റീവ് സ്‌ട്രോക്കുകള് ബുദ്ധിപരമായി ഉള്‍ക്കൊള്ളാനും അവയെ ജീവിതത്തില് പ്രയോജനപ്പെടുത്താനും ഒരു വ്യക്തിയെ പ്രാപ്തനാക്കുന്നത് അയാള്‍ക്ക് ലഭിക്കുന്ന പോസിറ്റീവ് സ്‌ട്രോക്കുകളാണ്. പോസിറ്റീവ് സ്‌ട്രോക് നിബന്ധനകളില്ലാതെ നിര്‍ലോഭം ലഭിക്കുന്ന സ്രോതസ്സാണ് മാതാപിതാക്കള്.\nമക്കളില്‍നിന്ന് മാതാപിതാക്കള്‍ക്കും ധാരാളമായി പോസിറ്റീവ് സ്‌ട്രോക് ലഭിക്കേണ്ടതുണ്ട്. മാതാപിതാക്കള് മക്കള്‍ക്ക് ധാരാളമായി പോസിറ്റീവ് സ്‌ട്രോക് നല്‍കുന്നതിലൂടെയാണ് മക്കളില് ആ ശീലവും സ്വഭാവവും വളര്‍ത്തിയെടുക്കാനാവുക.\nശാരീരികമായി അനുഭവിക്കുന്ന സ്‌ട്രോക്കുകളും പ്രധാനമാണ്. ശാരീരികമായി അനുഭവിക്കുന്ന സ്‌ട്രോക്കിലും പോസിറ്റീവ് സ്‌ട്രോക്കും നെഗറ്റീവ് സ്‌ട്രോക്കും ഉണ്ട്. ചുംബനം, ആലിംഗനം, ലാളന, അഭിനന്ദിച്ചുകൊണ്ടുള്ള തട്ടലും തലോടലും എല്ലാം ശാരീരികമായ പോസിറ്റീവ് സ്‌ട്രോക്കുകളാണ്. തല്ലലും ഇടിക്കലും കുത്തലും ശരീരം പിടിച്ചു തള്ളലുമെല്ലാം ശാരീരികമായ നെഗറ്റീവ് സ്‌ട്രോക്കുകളാണ്. മക്കള്‍ക്ക് മാതാപിതാക്കളില്‍നിന്നും മാതാപിതാക്കള്‍ക്ക് മക്കളില്‍നിന്നുംധാരാളമായി ശാരീരികമായ പോസിറ്റീവ് സ്‌ട്രോക്കും ലഭിക്കേണ്ടതുണ്ട്.\n1970-ന്റെ അവസാനത്തില് അമേരിക്കയില് ഒരു ഗവേഷണം നടക്കുകയുണ്ടായി. കുട്ടിക്കുരങ്ങുകളിലായിരുന്നു ഗവേഷണം. ജനിച്ചയുടനെ കുട്ടിക്കുരങ്ങുകളില് ഒന്നിനെ അതിന്റെ അമ്മക്കുരങ്ങില്‍നിന്ന് വേര്‍പ്പെടുത്തി മരം കൊണ്ട് നിര്‍മിച്ച പരുപരുത്ത പ്രതലമുള്ള ഒറ്റപ്പെട്ട ഒരു കൂട്ടിലാക്കി. ആവശ്യത്തിന് ഭക്ഷണവും പാലും അതിന് കൊടുത്തു. എന്നാല്, മൃദുവായതോ മയമുള്ളതോ ആയ ഒന്നും അതിന് കളിക്കാനോ സ്പര്‍ശിക്കാനോ ലഭിച്ചില്ല. അധികം താമസിയാതെ ഈ കുട്ടിക്കുരങ്ങ് ചത്തുപോയി. ഭക്ഷണമോ വെള്ളമോ പാലോ കിട്ടാത്തതുകൊണ്ടല്ല അതു ചത്തത്; മറിച്ച് ശാരീരിക സമ്പര്‍ക്കവും സ്പര്‍ശനവും മറ്റും കിട്ടാത്തതുകൊണ്ടാണ്. ഈ കുരങ്ങിന്റെ തലച്ചോറില് സൂക്ഷ്മ പഠനം നടത്തിയ ശാസ്ത്രജ്ഞന്മാര്‍ക്ക് കണ്ടെത്താന് കഴിഞ്ഞത് അതിന്റെ തലച്ചോര് വലിയ തോതില് വികൃതമായിപ്പോയിരുന്നുവെന്നാണ്. ആ കുരങ്ങിന് പൂര്‍ണമായും ഭ്രാന്ത് ബാധിച്ചിരുന്നിട്ടുണ്ടാവാം എന്നവര് വിലയിരുത്തുകയും ചെയ്തു.\nവ്യത്യസ്ത അളവില് ശാരീരിക സമ്പര്‍ക്കം അനുവദിച്ചുകൊണ്ട് മറ്റു കുട്ടിക്കുരങ്ങുകളിലും ഈ പരീക്ഷണം ആവര്‍ത്തിച്ചു. തള്ളക്കുരങ്ങുമായിവളരെ പരിമിതമായ ശാരീരിക സമ്പര്‍ക്കം അനുവദിച്ചുകൊണ്ട് വളര്‍ത്തിയ ഒരു കുട്ടിക്കുരങ്ങിനെ സാധാരണ രീതിയില് വളര്‍ന്ന മറ്റു കുട്ടിക്കുരങ്ങുകളുടെ കൂടെ ഒരുമിച്ചാക്കിയപ്പോള് അത് മറ്റുള്ളവയുമായി ഇടപഴകുന്നതില് വിമുഖത കാണിച്ചു. മാത്രമല്ല, അത് വളരെ അക്രമസ്വഭാവം കാണിക്കുകയും ചെയ്തു. വളരെ വേഗം രോഗം പിടിപെടുന്ന രീതിയില് അതിന്റെ രോഗപ്രതിരോധശക്തിയും വളരെ ദുര്‍ബലമായിരുന്നു.\nഇത് നമുക്ക് നല്‍കുന്ന പാഠം വളരെ വലുതാണ്. പെരുമാറ്റവൈകല്യങ്ങള്‍കൊണ്ടും ജീവിതത്തില് മികവു പുലര്‍ത്താന് കഴിയാത്തതുകൊണ്ടും ആത്മവിശ്വാസക്കുറവുകൊണ്ടുമൊക്കെ കൗണ്‍സലിംഗ് സെന്ററിലെത്തുന്നവരുടെ ബാല്യകാലം പഠിക്കുമ്പോള് ഇത്തരം അനുഭവങ്ങളിലൂടെ അവര് കടന്നു പോയതു കാണാനായ എത്രയോ സന്ദര്‍ഭങ്ങളുണ്ടായിട്ടുണ്ട്.\nഇന്നത്തെ ജീവിതരീതിയും പഠന, കുടുംബ സാഹചര്യങ്ങളും മാനസികവും ശാരീരികവുമായ പോസിറ്റീവ് സ്‌ട്രോക്കുകളുടെ അപര്യാപ്തതയുള്ളവരായാണ് നമ്മുടെ പുതിയ തലമുറയെ വളര്‍ത്തുന്നത്. അതിനാല്‍തന്നെ മാതാപിതാക്കള് തങ്ങളുടെ മക്കള്‍ക്ക് ധാരാളമായി പോസിറ്റീവ് സ്‌ട്രോക് കൊടുക്കാന് ശ്രദ്ധിക്കേണ്ടതുണ്ട്.\nനമ്മുടെ മുമ്പിലെത്തി നില്‍ക്കുന്നത് വേനലവധിക്കാലമാണ്. മാതാപിതാക്കള്‍ക്കും മക്കള്‍ക്കും ഒരുമിച്ചിരിക്കാനും ഇടപെടാനും ധാരാളം സമയം കിട്ടുന്ന കാലം. എന്നാല് കുട്ടികളോടൊപ്പം ജീവിതം ആസ്വദിക്കുന്നതിനു പകരംകുട്ടികള് നന്നാവാനും മിടുക്കരാവാനും ആഗ്രഹിച്ച് അവധിക്കാലത്തും പലവിധ കോഴ്‌സുകള്‍ക്കും പറഞ്ഞുവിടുന്ന പ്രവണത നമ്മുടെ സമൂഹത്തില് വളര്‍ന്നു വരുന്നുണ്ട്. ഉദ്ദേശിക്കുന്ന ഗുണം അതിന് ലഭിക്കുന്നുണ്ടോ എന്ന് രക്ഷിതാക്കള് വിലയിരുത്തേണ്ടതുണ്ട്.\nമറ്റു തിരക്കുകളൊന്നുമില്ലാത്ത സമയമെന്നുള്ള നിലക്ക്, അനിവാര്യമായും കിട്ടേണ്ട ചില അറിവുകള് നേടാനായിമക്കളെ പറഞ്ഞയക്കരുത് എന്നല്ല ഈ പറഞ്ഞതിനര്‍ഥം. പലരും വീട്ടില് വെറുതെയിരിക്കുന്ന മക്കളുടെ ശല്യം കുറക്കാനാണ് അങ്ങനെ ചെയ്യുന്നത്. കച്ചവടതല്‍പരരായ പലരും വേനലവധിക്കാലം കൊയ്ത്തുകാലമായിക്കണ്ട് പലവിധ കോഴ്‌സുകളുമായി പ്രത്യക്ഷപ്പെടും.\nമാതാപിതാക്കളും കുടുംബത്തിലെ മറ്റംഗങ്ങളും കുട്ടികളോടൊപ്പം ഇടപെട്ട് അവര്‍ക്ക് ജീവിതാനുഭവങ്ങളും ജീവിക്കാനാവശ്യമായ നൈപുണ്യങ്ങളും പകര്‍ന്നുനല്‍കാന് വേനലവധിയെ പ്രയോജനപ്പെടുത്തുന്നത് കൂടുതല് പ്രയോജനകരമായിരിക്കും.\nവീട്ടുജോലികളിലും മുതിര്‍ന്നവരുടെ ജോലികളിലും മറ്റും പങ്കാളികളാക്കിയും പള്ളികളില് ഒരുമിച്ചുപോയും പ്രാര്‍ഥനകളും പഠനങ്ങളും ഒന്നിച്ചു നിര്‍വഹിച്ചും മാതാപിതാക്കളും മക്കളും ഇടപഴകുന്നതിനുള്ള സാധ്യതകള് വര്‍ധിപ്പിക്കണം. പണ്ടൊക്കെ അങ്ങനെയുണ്ടായിരുന്നു. പാടത്തും പറമ്പിലുമൊക്കെ മുതിര്‍ന്നവരോടൊപ്പം പലവിധ പണികളിലും ബാല്യക്കാര് പങ്കുകൊണ്ടു. ജീവിതാനുഭവങ്ങള് ഉള്ളവരായി.\nവേഗം നടക്കട കാളേ, കുഞ്ഞം കാളേ നടക്കാളേ\nവേഗം നടക്കട കാളേ, കുട്ടന് കാളേ മണിക്കാളേ\nചേര്‍ന്ന് നടക്കണ്ണ്ട് വെള്ള കൊക്കിന് കൂട്ടങ്ങള്\nകൊത്തിപ്പെറുക്കണ്ണ്ട് കണ്ണാന് കുട്ട്യോളേ\nപാറിപ്പറക്ക്ണ്ണ്ട് ആനത്തുമ്പി മാനത്ത്\nമോങ്ങാനിരിക്കണ്ണ്ട് പൊക്കാന്‍തവള വരമ്പത്ത്\nമണ്ണ് മാന്തി കൂട്ടണ്ണ്ട് കുഞ്ഞന് ഞണ്ട് വരമ്പത്ത്\nപുഞ്ഞ ഞാറ് പറിക്കണ്ണ്ട് നങ്ങ്യേലമ്മായീ....\nഅങ്ങനെയൊക്കെ മുതിര്‍ന്നവരോടൊത്ത് പാടത്തും പറമ്പിലും പാടിയും പഠിച്ചുമാണ് അവര് വളര്‍ന്നത്. ജീവിതത്തിന്റെ അര്‍ഥമറിയാനും ഗൗരവം ഉള്‍ക്കൊള്ളാനും ജീവിതത്തിലെ ഏത് കയ്പ്പുറ്റ അവസ്ഥയെയും ബുദ്ധിപരമായും സയുക്തികമായും നേരിടാനും അവര് പ്രാപ്തി നേടി.\nമക്കളുമായി ധാരാളം സമയം ചെലവഴിക്കുക എന്നത് വളരെ പ്രധാനമാണ്. ആരോടെങ്കിലുമൊത്ത് സമയം ചെലവഴിക്കുന്നത് അവരെ സ്‌നേഹിക്കുന്നതിന് തുല്യമാണ്. മാതാപിതാക്കളുമായി ധാരാളം സമയം ചെലവഴിക്കാനും ഇടപെടാനും കഴിയുന്ന മക്കള് വളരെയേറെ കഴിവുള്ളവരായി വളരും:\nഅവര് ശക്തരായ വ്യക്തിത്വമുള്ളവരായിരിക്കും\nചുറ്റുപാടുകളിലെ സ്വാധീനം കാരണമായി മക്കളില് രൂപപ്പെടുന്ന തെറ്റായ കാഴ്ചപ്പാടുകള്, വികലമായ പെരുമാറ്റരീതികള്, അബദ്ധപൂര്‍ണമായ ആശയങ്ങള് തുടങ്ങിയവ തിരുത്താനും ശരിയായവ സ്വീകരിക്കാനും അവര്‍ക്ക് സാധിക്കുന്നു.\nഅവരുടെ നേതൃപാടവം ശരിയായ രീതിയില് പുഷ്ടിപ്പെടുന്നു.\nമാതാപിതാക്കളെ ശരിയായി അറിയാന് മക്കള്‍ക്ക് ഇതിലൂടെ കഴിയും. ഓരോ കാര്യത്തിലും മാതാപിതാക്കള് എങ്ങനെ ഇടപെടുന്നു, എന്തു തീരുമാനങ്ങള് കൈക്കൊള്ളുന്നു, നിലപാടുകള് എന്തൊക്കെ എന്നൊക്കെ കണ്ടറിയാന് മക്കള്‍ക്ക് സാധിക്കുന്നു.\nവ്യക്തവും സുതാര്യവും ഫലപ്രദവുമായ ആശയ വിനിമയശേഷി നേടിയെടുക്കാന് കഴിയുന്നു.\nശരിയായ സ്‌നേഹം തിരിച്ചറിയാന് കഴിവു നേടുന്നു.\nശരിയായ രീതിയില് സ്‌നേഹം പ്രകടിപ്പിക്കാന് പ്രാപ്തിയുള്ളവരാകുന്നു.\nസാമ്പത്തിക അച്ചടക്കം നേടിയെടുക്കാന് കഴിയുന്നു.\nസമ്പത്ത് ബുദ്ധിപരമായി വിനിയോഗിക്കാനുള്ള കഴിവാര്‍ജിക്കുന്നു.\nകുടുംബ ജീവിതത്തിന്റെ താളപ്പൊരുത്തം മനസ്സിലാക്കാനും അത് ജീവിതവിജയത്തിന് മുതല്‍ക്കൂട്ടാക്കാനും കരുത്താര്‍ജിക്കുന്നു.\nജീവിതവിജയത്തിന് അനിവാര്യമായ നല്ല ഓര്‍മകളും അനുഭവങ്ങളും നേടാന് അവസരമുണ്ടാകുന്നു.\nമക്കളോടൊപ്പം ധാരാളം സമയം ചെലവഴിക്കാന് പറ്റിയ നല്ല അവസരമാണ് വേനലവധിക്കാലം. അവധിക്കാലങ്ങളില്‍മക്കളോടൊപ്പം കൂടുതല് 'ജീവിതം' ചെലവഴിക്കാന് മാതാപിതാക്കള് കഴിയുന്നത്ര ശ്രദ്ധിച്ചാല് മക്കളുടെ വ്യക്തിത്വരൂപീകരണത്തെ അത് അനുകൂലമായി സ്വാധീനിക്കും.\nനല്ല കാര്യങ്ങള്‍ക്ക് പ്രോത്സാഹനം നല്‍കിയും നേട്ടങ്ങള്‍ക്ക് അഭിനന്ദിച്ചും പ്രയത്‌നങ്ങള്‍ക്ക് ചെറിയ വേതനം കൊടുത്തും പോസിറ്റീവ് സ്‌ട്രോക്കുകള് നല്‍കാനും മാതാപിതാക്കള് ശ്രമിക്കണം.\nതെറ്റുകള് ചൂണ്ടിക്കാണിച്ചും തിരുത്താന് സഹായിച്ചും മനക്കരുത്ത് വര്‍ധിപ്പിക്കണം.\nഒരുമിച്ച് യാത്ര ചെയ്തും മറ്റും അറിവും അനുഭവങ്ങളും നല്‍കണം. കൗമാരക്കാര് ടൂര് പോകുന്നതിനായി തെരഞ്ഞെടുക്കുന്ന സമയമാണ് അവധിക്കാലം. പല ദുര്‍നടപ്പുകളും ഇക്കാലത്താണ് സ്വായത്തമാക്കാറുള്ളത്. മദ്യപാനത്തിന്റെയും മയക്കുമരുന്നുപയോഗത്തിന്റെയും അവിഹിത ബന്ധങ്ങളുടെയും ചതിക്കുഴികളിലേക്ക് മക്കള് വീണുപോകുന്നത് ഇത്തരം സന്ദര്‍ഭങ്ങളിലാണ്. എന്നാല്, അതു പേടിച്ച് ട്രിപ്പുകള് പോകുന്നതു തടയുക എന്നത് ഗുണകരമാകില്ല. പോകുന്ന വഴിക്ക് പോകട്ടെ, സംഭവിക്കുന്നതെല്ലാം സംഭവിക്കട്ടെ എന്നു തീരുമാനിക്കാനും കഴിയില്ല.\nമാതാപിതാക്കള് മക്കളോടൊപ്പം അവധിക്കാല ട്രിപ്പുകള് പ്ലാന് ചെയ്യുന്നതാണ് ഈ അപകടം തടയാനുള്ള മാര്‍ഗം. മക്കളുടെ കൂട്ടുകാരെയും അവരുടെ മാതാപിതാക്കളെയും ഇത്തരം ട്രിപ്പുകളില് കൂടെക്കൂട്ടിയാല് മക്കള്‍ക്ക് അവരാഗ്രഹിക്കുന്ന കമ്പനി കിട്ടാനും ട്രിപ്പ് ആസ്വദിക്കാനും സാധിക്കും. കുടുംബത്തിലെതന്നെ സമപ്രായക്കാരായ കുട്ടികളെയും ഇത്തരം ട്രിപ്പുകളില് പങ്കാളികളാക്കുന്നതും ഗുണകരമായിരിക്കും.\nഅനാഥാലയങ്ങളും അഗതി മന്ദിരങ്ങളും ഒരുമിച്ച് സന്ദര്‍ശിക്കാന് അവസരമുണ്ടാക്കണം. രോഗീ പരിചരണത്തിലും സേവന പ്രവര്‍ത്തനങ്ങളിലും മക്കളെ പങ്കാളികളാക്കണം. കനിവും ആര്‍ദ്രതയും പകര്‍ന്നു നല്‍കുന്നത്മാതാപിതാക്കളില്‍നിന്ന് കണ്ടു മനസ്സിലാക്കാന് മക്കള്‍ക്ക് ഇതിലൂടെ സാധിക്കും.\nസ്വന്തത്തിനും കുടുംബത്തിനും സമൂഹത്തിനും നാടിനും ഗുണകരമാകുന്ന നല്ല തലമുറയുടെ സൃഷ്ടിപ്പ് ഇത്തരം കരുതലുകളിലൂടെ ഉറപ്പാക്കാന് സാധിക്കും. എന്നാല്, ഉത്തമവും മാതൃകാപരവുമായ ദീനീനിഷ്ഠ ജീവിതം നയിക്കുന്ന മാതാപിതാക്കള്‍ക്കു മാത്രമേ മക്കള്‍ക്ക് മോഡല് ആകാന് കഴിയുകയുള്ളൂ എന്ന കാര്യം മാതാപിതാക്കള് ഗൗരവത്തോടെ മനസ്സിലാക്കേണ്ടതുണ്ട്.\n(ആശ്വാസ് കൗണ്‍സലിംഗ് സെന്റര് ഡയറക്ടറാണ് ലേഖകന്)


അങ്ങനെ പവ്ലിക് ഒരു സോവിയറ്റ് നായകനായി, ഒരു രക്തസാക്ഷി! | Detstvo| Andrey Kurkov\nNov 11, 2018, 03:08 PM IST\nസ്‌കൂള് പുതിയൊരു ലോകമായിരുന്നു. പുതിയ മുഖങ്ങള്, പുസ്തകങ്ങള്, മേശ, അധ്യാപകര് പറയുന്ന വീരകഥകള്... ആ കഥകളില്‍നിന്ന് കുതിച്ചുയരുന്ന ഭാവന. പവ്ലിക് മെറോസോവ് എന്ന ബാലന് ഹീറോയായി മനസ്സിലേക്ക് കയറിയത് സ്‌കൂള് ക്ലാസില്‍വെച്ചാണ്\n# ആന്ദ്രേ കുർക്കോവ് / പരിഭാഷ: സന്തോഷ് വാസുദേവ്\n1968 സെപ്റ്റംബര് ഒന്നിന് എന്റെ ജീവിതത്തിലേക്ക് കൂടുതല് വര്‍ണങ്ങള് ചേര്‍ക്കപ്പെട്ടു. ഞാന് സ്‌കൂളില് പോയിത്തുടങ്ങി. അമ്മ എനിക്കുവേണ്ടി ഒരു യൂണിഫോം വാങ്ങിക്കൊണ്ടുവന്നു; തവിട്ടുനിറത്തിലുള്ള, മടുപ്പിക്കുന്ന ഒന്ന്. സ്‌കൂളിലെ, മരംകൊണ്ടുള്ള തറയിലും, ആകര്‍ഷകമായ തവിട്ടുനിറത്തിലുള്ള ചായമല്ല പൂശിയിരുന്നത്. സ്‌കൂളിലെ ഏറ്റവും ആകര്‍ഷകമായവ, തവിട്ടുനിറം പൂശിയ, കുട്ടികള്‍ക്കുള്ള മേശകളായിരുന്നു. വിജാഗിരികള് ഘടിപ്പിച്ച മുകള്‍ഭാഗമുണ്ടായിരുന്നു അവയ്ക്ക്. കാലങ്ങള്‍ക്കിടെ, ഒരേ നിറം ഉപയോഗിച്ച് അവ ഒരുപാടുതവണ മുഖംമിനുക്കിയിരുന്നു. ആദ്യമൊക്കെ അവയ്ക്ക് തിളക്കവുമുണ്ടായിരുന്നു.\nബെല്ല മിഖൈയ്ലോവ്നയായിരുന്നു ഞങ്ങളുടെ ആദ്യ അധ്യാപിക. മുതിര്‍ന്നവര് ക്ലാസ്മുറിയിലേക്ക് കടന്നുവരുമ്പോള് എങ്ങനെ പെട്ടെന്ന് എഴുന്നേല്‍ക്കണമെന്ന് അവര് ഞങ്ങളെ പഠിപ്പിച്ചു. പെട്ടെന്ന് എഴുന്നേല്‍ക്കാന് കഴിയാത്തവിധമുള്ള മേശയുടെ അടപ്പ് മാറ്റിക്കൊണ്ടു വേണമായിരുന്നു എഴുന്നേറ്റുനില്‍ക്കാന്. സ്‌കൂളിലെത്തിയാല് ഓരോരുത്തരും തങ്ങളുടെ പെട്ടിയില്‍നിന്ന് ടെക്സ്റ്റ് പുസ്തകങ്ങളെടുത്ത് അവരവരുടെ മേശയ്ക്കുള്ളില് നിക്ഷേപിക്കുമായിരുന്നു. ആദ്യമൊക്കെ ഞങ്ങള് പെട്ടി മുഴുവനായും മേശയ്ക്കുള്ളിലേക്ക് തള്ളിക്കയറ്റാന് ശ്രമിക്കുമായിരുന്നു. പക്ഷേ, ചിലര് മാത്രമാണ് അതില് വിജയിച്ചിരുന്നത്. കാരണം, പുസ്തകങ്ങള്‍ക്കു പുറമേ, ആവശ്യംവരുമ്പോള് ഉപയോഗിക്കാനായി വസ്ത്രങ്ങള്, സാന്‍ഡ്വിച്ച്, മിഠായികള്, പഴങ്ങള് എന്നിവയും അച്ഛനമ്മമാര് പെട്ടിയില് തിരുകുമായിരുന്നു.\nഎന്തുകൊണ്ടാണ് ആ മേശകള് ഇത്രയും തവണ ചായംപൂശിയിരിക്കുന്നതെന്ന് അതിന്റെ അടപ്പ് തുറന്നടയ്ക്കുന്നതിനിടെ എനിക്ക് ബോധ്യപ്പെട്ടു. പുതിയതായി പൂശിയ ചായമുണ്ടായിട്ടുപോലും ആ മേല്‍ഭാഗത്തെ മരം കണ്ടെത്താന് എനിക്ക് എളുപ്പം സാധിച്ചു. നഖംകൊണ്ടോ എന്തെങ്കിലും കൂര്‍ത്ത വസ്തുക്കള്‍കൊണ്ടോ രേഖപ്പെടുത്തിയ അനേകം വാക്കുകളും ചിത്രങ്ങളും എനിക്കവിടെ കാണാനായി. സൂക്ഷ്മമായി ശ്രദ്ധിച്ചതില്‍നിന്ന്, പഴയകാല കുട്ടികളുടെ നശീകരണപ്രവണതയുടെ ലക്ഷണങ്ങളും ഞാന് അവിടെ കണ്ടു. പക്ഷേ, അവയൊന്നും അത്ര ശ്രദ്ധിക്കപ്പെടുന്ന രീതിയിലായിരുന്നില്ല. കാരണം, കുട്ടികള് എന്താണ് ചെയ്യുന്നതെന്നും അവരുടെ ദൃഷ്ടി പതിയുന്നത് എവിടെയാണെന്നും അധ്യാപകര് ശ്രദ്ധയോടെ നിരീക്ഷിച്ചിരുന്നു. കുട്ടിയുടെ കൈകള് മേശയ്ക്കടിയിലാണെന്ന് ശ്രദ്ധയില്‍പ്പെട്ടാല്, 'കൈകള് മേശയ്ക്കു മുകളില്' എന്ന് അധ്യാപകര് ഉച്ചത്തില് വിളിച്ചുപറയുമായിരുന്നു.\nസ്‌കൂളില് ചേരുന്നതിനുമുന്‍പ് 'സൗഹൃദം' എന്ന വാക്കിന്റെ അര്‍ഥം എനിക്ക് അറിയില്ലായിരുന്നു. പ്രത്യേകിച്ചും അത്, റൊട്ടിയില്ലാതെതന്നെ ഐസ്‌ക്രീം പോലെ ഒറ്റയ്ക്ക് കഴിക്കാവുന്ന സ്വാദേറിയ പാല്‍ക്കട്ടിയല്ലാത്ത സ്ഥിതിക്ക്! കുട്ടികള് അനുകരിക്കാന് ശ്രമിക്കുന്ന ഒന്നിന് ഉദാഹരണമായാണ് സോവിയറ്റ് കാര്‍ട്ടൂണുകളില് സൗഹൃദം ചിത്രീകരിക്കപ്പെട്ടിരുന്നത്. എന്റെ അച്ഛനമ്മമാര് ടി.വി.യില് കണ്ടിരുന്ന ചലച്ചിത്രങ്ങളിലെ കഥാപാത്രങ്ങള് എല്ലായ്പ്പോഴും പരസ്പരം അത്യധികം സൗഹൃദമുള്ളവരായിരുന്നു. പരസ്പരം ജീവന് രക്ഷിക്കുന്നവരും ചെറിയ കഷണം റൊട്ടിപോലും പങ്കിടുന്നവരുമായിരുന്നു ആ കഥാപാത്രങ്ങള്. സ്‌കൂള്‍കാലത്തിനുമുമ്പ് എനിക്ക് ആരുമായും സൗഹൃദമുണ്ടായിരുന്നില്ല. സമീപ അപ്പാര്‍ട്ട്മെന്റുകളിലെ കുട്ടികളുമൊത്ത് ഞാന് കളിക്കാറുണ്ടായിരുന്നു, മുറ്റത്ത് ഓടാറുണ്ടായിരുന്നു. പക്ഷേ, അവരെയൊന്നും എന്റെ സുഹൃത്തുക്കള് എന്നെനിക്ക് പറയാനാവില്ല.\nസ്‌കൂളിലെ ആദ്യദിവസങ്ങളില്, ടീച്ചര് ആവര്‍ത്തിച്ചു പറഞ്ഞിരുന്ന കാര്യമിതാണ്: ''നമ്മുടെ ക്ലാസ് സൗഹാര്‍ദപരമായിരിക്കണം. കാരണം, അടുത്ത പത്തുവര്‍ഷം നമ്മള് ഒരുമിച്ചായിരിക്കും ചെലവഴിക്കുക!'' ആരായിരിക്കണം നമ്മുടെയടുത്ത് ഇരിക്കേണ്ടത് എന്ന ചോദ്യമായിരുന്നു അടുത്തത്. സാഷ സൊളോവ്യോവ് എന്ന കുട്ടിയെയാണ് എന്റെ അടുത്തിരിക്കാന് ഞാന് തിരഞ്ഞെടുത്തത്. എന്റെ അപ്പാര്‍ട്ട്മെന്റിന് അടുത്തുതന്നെയായിരുന്നു അവന്റെ വീട്. ഞങ്ങള്‍ക്ക് ഒരുമിച്ച് സ്‌കൂളിലേക്കു പോകാമല്ലോ എന്നുകരുതിയായിരുന്നു എന്റെ തിരഞ്ഞെടുപ്പ്. പോരാത്തതിന്, അവനോട് എളുപ്പം സംസാരിക്കാനാവുമായിരുന്നു. അവന് എന്നോട് ഏറെ അടുപ്പത്തില് പെരുമാറിയിരുന്നു. കൂടാതെ, അവന്റെ അച്ഛനമ്മമാര് ആന്റൊനോവ് എയര്‍ക്രാഫ്റ്റ് ഫാക്ടറിയില് എന്‍ജിനീയര്‍മാരുമായിരുന്നു. അതായത്, എന്റെ അച്ഛന് പരീക്ഷണപ്പറക്കല് നടത്തിയിരുന്ന അതേ വിമാനങ്ങളിലാണ് അവരും ജോലിചെയ്തിരുന്നത്.\nസോവിയറ്റ് യൂണിയന്റെ ഒരു ചെറുപതിപ്പെന്നപോലെ ഒരു 'ബഹുരാഷ്ട്ര' ക്ലാസ് ആയിരുന്നു ഞങ്ങളുടേത്! റഷ്യക്കാര്, യുക്രൈന്‍കാര്, മോള്‍ഡോവക്കാര്, ജൂതന്മാര് എന്നിവര്‍ക്കു പുറമേ ഒരു ലിത്വാന സ്വദേശിയും ഉസ്ബെക് സ്വദേശിയായ ഒരു പെണ്‍കുട്ടിയും ഞങ്ങളുടെ ക്ലാസിലുണ്ടായിരുന്നു. ആദ്യ ക്ലാസിലെ പ്രധാനദൗത്യം കൈയെഴുത്തിനെക്കുറിച്ചു പഠിക്കുകയെന്നതാണ്. അന്ന് ബോള്‍പോയന്റ് പേനയൊന്നുമില്ലായിരുന്നു. മഷിക്കുപ്പിയും മഷിപ്പെന്നുമായാണ് ഞങ്ങള് സ്‌കൂളില് പോയിരുന്നത്. ക്ലാസിലായാലും വീട്ടിലായാലും മനോഹരമായി അക്ഷരങ്ങളെഴുതാന് ഞാന് കഠിനാധ്വാനം ചെയ്തുകൊണ്ടിരുന്നു. പക്ഷേ, അതത്ര എളുപ്പമല്ലെന്ന് എനിക്ക് ബോധ്യമായി. ഞങ്ങളില് ആര്‍ക്കാണ് സുന്ദരമായി എഴുതാന് കഴിയുന്നതെന്ന് ടീച്ചര് പെട്ടെന്നുതന്നെ തിരിച്ചറിഞ്ഞു. തീര്‍ച്ചയായും അക്കാര്യത്തില് പെണ്‍കുട്ടികളായിരുന്നു മുന്നില്! അങ്ങനെ ക്ലാസിലെ ഞങ്ങളുടെ സ്ഥാനങ്ങള് നിശ്ചയിക്കപ്പെട്ടു.\nരണ്ടാംവര്‍ഷത്തിന്റെ അവസാനത്തോടുകൂടിതന്നെ, ടീച്ചറുടെ കണ്ണില് ആരെല്ലാം എന്തൊക്കെയാണെന്ന് ഞങ്ങള്‍ക്ക് ബോധ്യപ്പെട്ടു. ആരാണ് കുട്ടി, ആരാണ് ശരാശരിക്കാരന്, ആരാണ് അതിലും താഴെ എന്നൊക്കെ. 'കുട്ടികള്' എന്ന് വിലയിരുത്തപ്പെട്ടവരെ ഒരുമിച്ചുചേര്‍ത്ത് അവരുമായി ടീച്ചര് കൂടുതല് ആശയവിനിമയം നടത്തിയിരുന്നു. അവര്‍ക്ക് സുഹൃദ്ബന്ധമുണ്ടാക്കാനൊന്നും കൂടുതല് സമയം കിട്ടിയിരുന്നില്ല. കാരണം, അവരോ അവരുടെ അച്ഛനമ്മമാരോ, നേട്ടങ്ങളുണ്ടാക്കി അതിനു പ്രശംസകിട്ടാന് ആഗ്രഹിച്ചിരുന്നു. കഴിവുകുറഞ്ഞ, വളരെ ചുരുങ്ങിയ ചില കുട്ടികള് അന്തര്‍മുഖരായിത്തീര്‍ന്നു. ക്ലാസ് ഒന്നടങ്കം മിക്കവാറും അവരെ അവഗണിച്ചിരുന്നു. ശരാശരിക്കാരായ കുട്ടികള്, അവരുടെ തൊട്ടുമുകളിലുള്ളവരും തൊട്ടുതാഴെയുള്ളവരുമായി കൂട്ടുകൂടി. അവരായിരുന്നു ക്ലാസിന്റെ നട്ടെല്ല്.\nനാലാംക്ലാസിന്റെ അവസാനംവരെ എല്ലാ പാഠങ്ങളും ഒരേ ടീച്ചര് തന്നെയാണ് പഠിപ്പിച്ചിരുന്നത്. ബെല്ല മിഖൈലോവ്ന യഥാര്‍ഥത്തില് റഷ്യന് ഭാഷയും സാഹിത്യവും പഠിപ്പിക്കുന്ന ടീച്ചറായിരുന്നു. എന്നാല്, സംഗീതം ഒഴികെയുള്ള മറ്റെല്ലാം അവര് ഞങ്ങളെ പഠിപ്പിച്ചു. ആഴ്ചയിലെ രണ്ടുതവണത്തെ സംഗീത ക്ലാസുകളിലായി, സന്തോഷകരമായ സോവിയറ്റ് ബാല്യത്തെക്കുറിച്ചുള്ള പാട്ടുകള് പാടാന് ഞങ്ങള് പഠിച്ചു. ആഴ്ചയിലൊരുതവണ, കുട്ടികള്‍ക്കുള്ള കട്ടികുറഞ്ഞ ഒരുകൂട്ടം പുസ്തകങ്ങളുമായി ലൈബ്രേറിയന് ക്ലാസില് വരുമായിരുന്നു. മുന്‍നിരയിലെ മേശകളിലും ടീച്ചറുടെ മേശയിലുമായി അവര് ആ പുസ്തകങ്ങള് നിരത്തിവെക്കും. ക്ലാസിനിടെ അവര് ഈ പുസ്തകങ്ങളെക്കുറിച്ച് ഞങ്ങളോടു പറയും. ക്ലാസിനൊടുവില് ഓരോ കുട്ടിയും ഒന്നോ രണ്ടോ, ചിലപ്പോള് മൂന്നു പുസ്തകങ്ങള് വരെ വീട്ടില്‍ക്കൊണ്ടുപോയി വായിക്കാനായി എടുക്കണമായിരുന്നു. ഉലയാത്ത ആ പുസ്തകങ്ങള് നഷ്ടപ്പെടുത്താന് ആഗ്രഹിക്കാത്തതുകൊണ്ടുതന്നെ ഓരോന്നും ആരെല്ലാമെടുത്തെന്ന് അവര് കൃത്യമായി കുറിച്ചെടുക്കുമായിരുന്നു.\nകുട്ടിയായിരിക്കുമ്പോഴുള്ള, വലുതായ ലെനിനെക്കുറിച്ചുള്ളവയ്ക്കു പുറമേ ചില കുട്ടിഹീറോകളെക്കുറിച്ചുള്ള പുസ്തകങ്ങളും അക്കൂട്ടത്തിലുണ്ടായിരുന്നു. ജീവിതത്തില് ഞങ്ങള് എല്ലായ്പ്പോഴും ഓര്‍ത്തിരിക്കാനെന്നവണ്ണം, ലൈബ്രേറിയന് ഈ ഹീറോകളെക്കുറിച്ച് നിരന്തരം ഞങ്ങളോട് പറയുമായിരുന്നു. അത്തരം പല കുട്ടിഹീറോകളെക്കുറിച്ചുമുള്ള കഥകള് ഞാനിപ്പോഴും ഓര്‍ക്കുന്നു. സോവിയറ്റ് കാലത്ത് അത്തരം 82 ഹീറോകളെക്കുറിച്ചുള്ള പട്ടികതന്നെയുണ്ടായിരുന്നു. രണ്ടാംലോകയുദ്ധത്തിനുമുന്‍പ് ഫാസിസ്റ്റുകളാലോ സോവിയറ്റ് ആശയവിരുദ്ധരാലോ വധിക്കപ്പെട്ടവരായിരുന്നു അവര്. സോവിയറ്റ് ആശയപ്രചാരണത്തിന്റെ ഭാഗമായ അത്തരമൊരു ഹീറോയായ പവ്ലിക് മെറോസോവിന്റെ കഥ വര്‍ഷങ്ങളോളം എന്നെ പിന്തുടര്‍ന്നിരുന്നു. ടീച്ചര്‍മാര് ഇടയ്ക്കിടെ ആ കഥ പറയുമായിരുന്നു. അത് ഒരു ചലച്ചിത്രത്തിനുപോലും വിഷയമായി. അനേകം പുസ്തകങ്ങളും അതേക്കുറിച്ച് എഴുതപ്പെട്ടു.\nയുറാല് പര്‍വതനിരകളില്‍നിന്ന് സോവിയറ്റ് സൈന്യത്തെ പിന്‍വലിക്കുന്ന കാലമായിരുന്നു അത്. മോസ്‌കോ ഉള്‍പ്പെടെ നഗരങ്ങളെല്ലാം ക്ഷാമത്തില് മുങ്ങിയ സമയം. ഗ്രാമീണ കര്‍ഷകരില്‍നിന്ന്, വിതയ്ക്കാന്‍വെച്ച വിത്തുകള്‍വരെ സൈന്യം കണ്ടുകെട്ടി നഗരങ്ങളിലേക്ക് അയച്ചുതുടങ്ങി. വിത്ത് പിടിച്ചെടുക്കാനായി തന്റെ വീട്ടിലെത്തിയ സൈന്യത്തിന് പവ്ലിക് മെറോസോവ് എന്ന ബാലന് തന്റെ അച്ഛന് പത്തായപ്പുരയ്ക്കടിയില് ഒളിപ്പിച്ചുവെച്ചിരുന്ന വിത്ത് കാണിച്ചുകൊടുത്തു. സൈന്യം അവ കണ്ടുകെട്ടി. തണുപ്പുകാലത്തേക്കു സൂക്ഷിച്ചുവെച്ച ധാന്യംപോലും ആ കുടുംബത്തിന് നഷ്ടപ്പെട്ടു. മകന്റെ വെളിപ്പെടുത്തലിനെത്തുടര്‍ന്ന്, ധാന്യങ്ങള് ഒളിപ്പിച്ച കുറ്റത്തിന് പവ്ലികിന്റെ അച്ഛനെ പത്തുവര്‍ഷത്തേക്ക് സൈബീരിയയിലേക്ക് നാടുകടത്തി. ഇതില് ക്രുദ്ധരായ ബന്ധുക്കള്, ബെറി എന്ന പഴം ശേഖരിക്കാന് കാട്ടിലേക്കുപോയ പവ്ലികിനെ കൊന്നുതള്ളി. കേസന്വേഷണത്തിനൊടുവില്, പവ്ലികിന്റെ അമ്മയൊഴികെ, കുറ്റകൃത്യത്തില് പങ്കാളികളായ മുഴുവന് പേരെയും തൂക്കിലേറ്റി. അങ്ങനെ പവ്ലിക് ഒരു സോവിയറ്റ് നായകനായി. ഒരു രക്തസാക്ഷി! പവ്ലികിന്റെ അമ്മ പിന്നെയും ഏറെക്കാലം ജീവിച്ചു. തന്റെ, നായകനായ പുത്രനെക്കുറിച്ച് മറ്റു കുട്ടികളോട് പറയാന് രാജ്യമൊട്ടുക്കും സഞ്ചരിക്കാനാണ് ആ അമ്മ ഏറെ സമയവും ചെലവഴിച്ചത്.\nസ്‌കൂള് പാഠപുസ്തകങ്ങളുടെ ഭാഗമായിരുന്നതുകൊണ്ടുതന്നെ പവ്ലിക് മെറോസോവിനെക്കുറിച്ച് ടീച്ചര്‍മാര്‍ക്ക് സംസാരിക്കാതിരിക്കാനാവുമായിരുന്നില്ല. 'അച്ഛനമ്മമാരെക്കുറിച്ച് പരാതികൊടുക്കുന്നത് ശരിയാണോ? സ്വന്തം കുടുംബത്തെ നിങ്ങള് ഒറ്റിക്കൊടുക്കുമോ?' തുടങ്ങിയ ചോദ്യങ്ങളാണ് പവ്ലികിന്റെ കഥ കേട്ടുകഴിഞ്ഞശേഷം ഓരോ കുട്ടിയും സ്വയം ചോദിച്ചുകൊണ്ടിരുന്നത്. രണ്ടു ചോദ്യങ്ങള്‍ക്കും 'അതെ' എന്ന ഉത്തരമാണ് സ്‌കൂളില്‍നിന്നു കൃത്യമായി പഠിപ്പിച്ചിരുന്നത്. സമാനകഥകളിലൂടെയും ബിംബങ്ങളിലൂടെയും രാജ്യവും പാര്‍ട്ടിയും സ്വന്തം കുടുംബത്തെക്കാള് ആയിരം മടങ്ങ് പ്രധാനപ്പെട്ടതോ, കുടുംബത്തിന് പകരംവെക്കാവുന്നതോ ആണെന്ന ധാരണയുണ്ടാക്കിയിരുന്നു. പോരാത്തതിന്, കുട്ടികളുടെ നൂറുകണക്കായ സോവിയറ്റ് ചലച്ചിത്രങ്ങളില് മിക്കതിലുമുണ്ടായിരുന്നത് അനാഥരായ കുട്ടികള് ബോര്‍ഡിങ് സ്‌കൂളുകളിലും തൊഴിലാളികള്‍ക്കിടയ്ക്കും സന്തോഷപൂര്‍വം കഴിയുന്ന ദൃശ്യങ്ങളായിരുന്നു.\nസ്‌കൂളില് രണ്ടോ മൂന്നോ മാസം പിന്നിടുമ്പോഴേക്കുതന്നെ കഠിനാധ്വാനം ചെയ്യാന് ഞങ്ങളെ നിര്‍ബന്ധിക്കാന് തുടങ്ങിയിരുന്നു. കാരണം, അടുത്തുതന്നെ 'ഒക്ടോബ്രിസ്റ്റ്സ്' എന്ന ചെറിയകുട്ടികള്‍ക്കുള്ള കമ്യൂണിസ്റ്റ് സംഘടനയിലേക്ക് ഞങ്ങളെ ചേര്‍ക്കേണ്ടതുണ്ടായിരുന്നു. 1917-ലെ ഒക്ടോബര് വിപ്ലവത്തിന്റെ ഓര്‍മയ്ക്കായി രൂപവത്കരിച്ച ആ സംഘടനയില് ഏഴുവയസ്സുമുതല് അംഗത്വമെടുക്കാം. ആ സംഘടനയില് ഞങ്ങളെ കാത്തിരിക്കുന്നത് എന്താണെന്ന് ഞങ്ങള്‍ക്ക് അറിയില്ലായിരുന്നു. പക്ഷേ, ഞങ്ങളുടെ സ്‌കൂള്‍ജീവിതം കൂടുതല് രസകരമാവാന് പോകുന്നതായി ഞങ്ങള് ഉറച്ചുവിശ്വസിച്ചിരുന്നു.\nContent Highlights: Detstvo, Andrey Kurkov


Covid 19 | രാജ്യത്ത് കോവിഡ് വ്യാപനം ഗണ്യമായി കുറയുന്നു; 24 മണിക്കൂറിനിടെ 30,549 പേർക്ക് രോഗം – News18 Malayalam\nCovid 19 | രാജ്യത്ത് കോവിഡ് വ്യാപനം ഗണ്യമായി കുറയുന്നു; 24 മണിക്കൂറിനിടെ 30,549 പേർക്ക് രോഗം; മരണം 422\nരാജ്യത്തെ കോവിഡ് കേസുകളിൽ മൂന്നിലൊന്നും കേരളത്തിൽനിന്നാണ് റിപ്പോർട്ട് ചെയ്തത്.\nLast Updated : August 03, 2021, 11:37 IST\nന്യൂഡല്‍ഹി: രാജ്യത്ത് കോവിഡ് വ്യാപനം ഗണ്യമായി കുറയുന്നു. കഴിഞ്ഞ 24 മണിക്കൂറിനിടെ 30,549 പേര്‍ക്കാണ് കോവിഡ് സ്ഥിരീകരിച്ചത്. കഴിഞ്ഞ ദിവസം ഇത് 40,134 ആയിരുന്നു. 3.17 കോടി പേര്‍ക്കാണ് ഇതുവരെ രാജ്യത്ത് കോവിഡ് സ്ഥിരീകരിച്ചത്. നിലവിൽ ചികിത്സയിലുള്ളത് 4.04 ലക്ഷം പേരാണ്. കഴിഞ്ഞ 24 മണിക്കൂറിനിടെ 422 മരണങ്ങളാണ് കോവിഡ് മൂലമാണെന്ന് സ്ഥിരീകരിച്ചത്. ഇതോടെ രാജ്യത്ത് കോവിഡ് ബാധിച്ച് മരിച്ചവരുടെ ആകെ എണ്ണം 4.25 ലക്ഷമായി.\n24 മണിക്കൂറിനിടെ 38,887 പേരാണ് രോഗമുക്തി നേടിയത്. ആകെ 3,08,96,354 പേര്‍ക്കാണ് രോഗമുക്തി ലഭിച്ചിരിക്കുന്നത്. 97.38 ശതമാനമാണ് രോഗമുക്തി നിരക്ക്. പ്രതിദിന കോവിഡ് പോസിറ്റിവിറ്റി നിരക്ക് 1.85 ശതമാനമാണ്. 2.39 ശതമാനമാണ് പ്രതിവാര ടി പി ആർ എന്നും കേന്ദ്ര ആരോഗ്യമന്ത്രാലയം അറിയിച്ചു.\nകഴിഞ്ഞ ദിവസം വലിയതോതിലുള്ള വാക്സിനേഷൻ പരിപാടിയാണ് രാജ്യത്ത് നടന്നത്. കഴിഞ്ഞ ദിവസം മാത്രം 60 ലക്ഷത്തിലേറെ പേർക്ക് വാക്സിൻ നൽകി. ആകെ വാക്‌സിനേഷന് വിധേയമായവരുടെ എണ്ണം ഇതോടെ 47,85,44,114 ആയി ഉയര്‍ന്നു.\nരാജ്യത്തെ കോവിഡ് കേസുകളിൽ മൂന്നിലൊന്നും കേരളത്തിൽനിന്നാണ് റിപ്പോർട്ട് ചെയ്തത്. സംസ്ഥാനത്ത് തിങ്കളാഴ്ച 13,984 പേര്‍ക്ക് കോവിഡ്-19 സ്ഥിരീകരിച്ചു. തൃശൂര് 2350, മലപ്പുറം 1925, കോഴിക്കോട് 1772, പാലക്കാട് 1506, എറണാകുളം 1219, കൊല്ലം 949, കണ്ണൂര് 802, കാസര്‍ഗോഡ് 703, കോട്ടയം 673, തിരുവനന്തപുരം 666, ആലപ്പുഴ 659, പത്തനംതിട്ട 301, വയനാട് 263, ഇടുക്കി 196 എന്നിങ്ങനേയാണ് ജില്ലകളില് രോഗ ബാധ സ്ഥിരീകരിച്ചത്.\nകഴിഞ്ഞ ദിവസങ്ങളിലുണ്ടായ 118 മരണങ്ങളാണ് കോവിഡ്-19 മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 16,955 ആയി.\nരോഗം സ്ഥിരീകരിച്ചവരില് 80 പേര് സംസ്ഥാനത്തിന് പുറത്ത് നിന്നും വന്നവരാണ്. 13,221 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 604 പേരുടെ സമ്പര്‍ക്ക ഉറവിടം വ്യക്തമല്ല. തൃശൂര് 2327, മലപ്പുറം 1885, കോഴിക്കോട് 1734, പാലക്കാട് 1162, എറണാകുളം 1150, കൊല്ലം 945, കണ്ണൂര് 729, കാസര്‍ഗോഡ് 690, കോട്ടയം 628, തിരുവനന്തപുരം 590, ആലപ്പുഴ 636, പത്തനംതിട്ട 292, വയനാട് 262, ഇടുക്കി 191 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\nFirst published: August 03, 2021, 11:37 IST


ചൂണ്ടുവിരല്: March 2017\nമികവ് പ്രബന്ധങ്ങള് തയ്യാറാക്കുമ്പോള്..\nഈ വര്‍ഷം സര്‍വശിക്ഷാ അഭിയാന് മികവ് നടത്തുന്നുണ്ട്. അതു സംബന്ധിച്ച അറിയിപ്പ് ജില്ലകളിലേക്ക് പോയിട്ടുണ്ട്. മികവ് പ്രബന്ധങ്ങള് സംബന്ധിച്ച് നിരവധി അന്വേഷണങ്ങള് വരുന്നുണ്ട്. അതിനാല് ഇവടെ അത് സംബന്ധിച്ച ചില വിവരങ്ങള് ചര്‍ച്ച ചെയ്യുന്നു.( സംസ്ഥാന ജില്ലാ തല മികവു സെമിനാറുകള്‍ക്ക് ബാധകമായവ)\n1. ഒരു വിദ്യാലയത്തിന് എത്ര പ്രബന്ധങ്ങള് വരെ ആകാം?\nമുന് വര്‍ഷങ്ങളില് നടത്തിയതില് നിന്നും വ്യത്യസ്തമാണ് ഇത്തവണത്തെ മികവ് വ്യാപനസാധ്യാതയുളളവ മാത്രമേ സംസ്ഥാനതലത്തില് പരിഗണിക്കൂ. പൊതുവിദ്യാഭ്യാസ സംരക്ഷണയജ്ഞത്തിന് കരുത്തുപകരാനും ദിശാബോധം നല്‍കാനും പര്യാപ്തമായവ തെരഞ്ഞെടുക്കും. മുന്‍വര്‍ഷങ്ങളില് ഒരു വിദ്യാലയത്തിന് ഒരു പ്രബന്ധമേ സാധ്യമായിരുന്നുളളൂ. ഇത്തവണ എത്ര പ്രബന്ധങ്ങള് വേണമെങ്കിലും ആകാം. ഇനം തിരിച്ച് വേണം. എല്ലാം കൂടി പറയരുത്. ചിലര് വാര്‍ഷിക റിപ്പോര്‍ട്ടിന്റെ പകര്‍പ്പ് പ്രബന്ധമായി അയക്കും. അതൊന്നും പാടില്ല.\nവിദ്യാലയത്തിനു മാത്രമല്ല. വ്യക്തികള്, ഗ്രൂപ്പുകള്, അക്കാദമിക സ്ഥാപനങ്ങള്, തദ്ദേശസ്വയംഭരണസ്ഥാപനങ്ങള് എന്നിവര്‍ക്കെല്ലാം പ്രബന്ധങ്ങള് അയക്കാന് കഴിയും\n2. ഒരു ജില്ലയില് നിന്നും എത്ര പ്രബന്ധങ്ങള് എന്നതിനു പരിധിയുണ്ടോ?\nഇല്ല. ഇത്തവണ ജില്ലാ ക്വോട്ട ഇല്ല. മികവിനാണ് പ്രാധാന്യം . അതിനാല് ജില്ലകളില് നിന്നും ഒന്നും രണ്ടും സ്ഥാനങ്ങള് എന്ന രീതിയില് പരിമിതപ്പെടുത്തില്ല. എന്നു വെച്ച അയക്കുന്നതെല്ലാം പരിഗണിക്കണമെന്നില്ല. പൊതുവിദ്യാഭ്യാസ സംരക്ഷണയജ്ഞത്തിന് കരുത്തുപകരാനും ദിശാബോധം നല്‍കാനും പര്യാപ്തമായവ എന്നത് ഇവിടെയും ബാധകം. വേണ്ടത്ര നിലവാരമില്ലെങ്കില് ചില ജില്ലകളില് നിന്നും ഒന്നും പരിഗണിക്കപ്പെടാതിരിക്കാനും സാധ്യതയുണ്ട്.\n3. പ്രബന്ധത്തിനാധാരമാക്കുന്ന മികവ് ഏതു വര്‍ഷത്തെയാകണം?\nമുന്‍വര്‍ഷത്തെ മികവില് അവതരിപ്പിച്ചവ പരിഗണിക്കില്ല. അതു ഡോക്യുമെന്‍റ് ചെയ്തിട്ടുണ്ട്. കഴിവതും ഈ വര്‍ഷത്തെ സമര്‍പ്പിക്കുക\n4. പ്രബന്ധ സമര്‍പ്പണത്തിന്‍റെ കാലാവധി കഴിഞ്ഞോ?\nജില്ലകളിലൂടെ പതിനെട്ടാം തീയതി വരെ പ്രബന്ധങ്ങള് സംസ്ഥാനത്ത് സമര്‍പ്പിക്കാം.സംസ്ഥാനതലത്തില് തെരഞ്ഞെടുപ്പ് പത്തൊന്‍പതാം തീയതിയാണ് നടക്കുക എന്നാണ് എസ് എസ് എ നല്‍കിയ അറിയിപ്പിലുളളത്.\nമികവ് സെമിനാറിനു വേണ്ടി മികവ് പ്രവര്‍ത്തനം എന്ന രീതിയിലുളളവ പ്രോത്സാഹിപ്പിക്കപ്പെടേണ്ടതുണ്ടോ? അക്കാദമികമായി എന്തു നേട്ടം കുട്ടികള്‍ക്കും വിദ്യാലയത്തിനും ഉണ്ടായി എന്നു കൃത്യമായി പറയാനാകുമ്പോഴാണ് വ്യാപനത്തിന്റെ ചിന്തയുണ്ടാവുക. അപ്പോഴാണ് കേള്‍ക്കുന്നവര് അത് കൊളളാമല്ലോ,നിലവാരം ഉയര്‍ത്തുമല്ലോ, ഏറ്റെടുത്താലെന്താ എന്നു ആലോചിക്കുക.\nപ്രവര്‍ത്തന ലക്ഷ്യം, പ്രവര്‍ത്തന വിശദാംശങ്ങള്, പ്രവര്‍ത്തനനേട്ടം എന്നിവ നിര്‍ബന്ധമായും ഉണ്ടാകണം. നേട്ടം സൂചിപ്പിക്കുമ്പോള് കൃത്യത വേണം. ബോധ്യപ്പെടും വിധം പറയണം. തെളിവുകളും മറ്റും അനുബന്ധമായി വെക്കണം. നൂതനത്വം ഉണ്ടാകണം. സര്‍വസാധാരണമായി ചെയ്യുന്നവ ( ഉദാ പച്ചക്കറികൃഷി) , മുന് വര്‍ഷങ്ങളില് അവതരിപ്പിച്ചവ ( ഉദാ -കുട്ടികളുടെ ആകാശവാണി) തുടങ്ങിയവ വ്യത്യസ്തതയില്ലെങ്കില് പ്രബന്ധമായി അവതരിപ്പിക്കാന് ആഗ്രഹിക്കും മുമ്പ് രണ്ടു വട്ടം ആലോചിക്കണം.\n6.മികവിന് പരിഗണിക്കുന്ന മേഖലകള് നിശ്ചയിച്ചിട്ടുണ്ടോ?\nഉണ്ട്. ചുവടെ നല്‍കുന്നു. മറ്റിനങ്ങള് എന്നതും ശ്രദ്ധിക്കുമല്ലോ.\nവളരെ ഒരു ചെറിയ ഉദാഹരണം നോക്കാം.\nവനവാസി ഊരുകളില് പിടിഎ കമ്മറ്റി ( കോളനി പിടിഎ )\n(വാളാട് ഗവ. ഹയര് സെക്കണ്ടറി സ്‌കൂള് )\nപട്ടികവര്‍ഗ വിദ്യാര്‍ത്ഥികളെ മുഴുവന് സ്‌കൂളില് എത്തിക്കാനും, കൊഴിഞ്ഞു പോക്ക് തടയുന്നതിനും വേണ്ടിയാണ് കോളനി പിടി എ സംഘടിപ്പിച്ചത്\nപ്രദേശത്തെ എസ്ടി പ്രമോട്ടര്‍മാര്, ജനപ്രതിനിധികള് തുടങ്ങിയവരുടെ യോഗം വിളിച്ചു\nസ്‌കൂളിലേക്ക് കുട്ടികള് എത്തുന്ന 10 കോളനികളില് ഏഴു ദിവസം കൊണ്ട് പിടിഎ കമ്മറ്റികള് രൂപീകരിച്ചു\nസ്‌കൂള് അധ്യാപകര്, ജനപ്രതിനിധികള്, സ്‌കൂള് പിടിഎ കമ്മറ്റി അംഗങ്ങള്, സാമൂഹിക പ്രവര്‍ത്തകര്, ഊരു മൂപ്പന്‍മാര്, ആശാ വര്‍ക്കര്‍മാര്, അംഗനവാടി ടീച്ചര്‍മാര്, പോലീസ്, ടിഇഒ, പ്രമോട്ടര്‍മാര്, ഹെല്‍ത്ത് നഴ്‌സ് തുടങ്ങിയവര് പങ്കെടുത്തു\nഓരോ കോളനികളില് നിന്നും സ്‌കൂളില് സ്ഥിരമായി എത്തിച്ചേരാത്ത കുട്ടികളുടെ പട്ടിക കോളനി പിടിഎ കമ്മറ്റികള്‍ക്ക് കൈമാറി.\nകോളനി പിടിഎ രൂപീകരണം പൂര്‍ത്തിയായപ്പോള് തന്നെ നേരത്തെ പഠനം നിര്‍ത്തിയ പകുതിയിലധികം കുട്ടികള് സ്‌കൂളില് തിരിച്ചെത്തി\nകോളനി പിടിഎ ഭാരവാഹികള്‍ക്ക് ഏകദിന ശില്പശാല\nകോളനികള് കേന്ദ്രീകരിച്ചുള്ള പഠനപ്രവര്‍ത്തനങ്ങള്‍ക്ക് സ്‌കൂള് രൂപം നല്‍കി\nബാക്കി കുട്ടികളെയും വിദ്യാലയത്തിലെത്തിക്കുകയും പട്ടിക വര്‍ഗകുട്ടികള്‍ക്ക് പഠനനിലവാരം ഉയര്‍ത്താനാവുകയും ചെയ്താല് ഇത് ഗംഭീരമായ മാതൃകയാണ്.\nഎങ്കിലും ഈ കുറിപ്പ് സമഗ്രമാകണം അതിനായി എന്തെല്ലാം വേണ്ടിവരും\nസ്കൂളിലെ ആകെ കുട്ടികള് - കൊഴിഞ്ഞുു പോയവര്, സ്ഥിരമായി ക്ലാസിലെത്താത്തവര് എണ്ണം. ശതമാനം\nകോളനിതിരിച്ച് കുട്ടികളുടെ എണ്ണം ക്ലാസ് അടിസ്ഥാനത്തില്. കൊഴിഞ്ഞുപോയവരും തിരികെ സ്കൂളിലെത്തിയവരും എണ്ണം. ശതമാനം\nകോളനി പിടി എ യോഗങ്ങളിലെ പങ്കാളിത്തം\nപട്ടിക വര്‍ഗ വിദ്യാര്‍ഥികളുടെ പഠനനിലവാരം . ഇതരവിഭാഗങ്ങളുമായി താരതമ്യപഠനം വിഷയം , ക്ലാസ്,\nഇങ്ങനെ സമഗ്രമാക്കാന് ശ്രമിക്കുമ്പോഴാണ് പ്രബന്ധം ആധികാരികമാവുക.\n( ഒരു വാര്‍ത്തയെ അടിസ്ഥാനമാക്കി ഞാന് തയ്യാറാക്കിയതാണിത്. വാളാട് സ്കൂള് തയ്യാറാക്കിയതല്ല)\nസൈദ്ധാന്തികമായ വിവരണങ്ങള് കഴിവതും ഒഴിവാക്കുക. പറയാനുളള കാര്യങ്ങള് ചുരുക്കി നേരെയങ്ങു പറയുക. കാടുകയറരുത്. പറയുന്ന കാര്യങ്ങള് വ്യക്തവും മറ്റുളളവരിലേക്ക് വേഗം വിനിമയം ചെയ്യുന്ന രീതിയില് ക്രമീകരിച്ചതുമാകണം.\nമികവ് സെമിനാറില് മികച്ച വിദ്യാലയങ്ങളെ തെരഞ്ഞെടുക്കില്ല. കാരണം മികവ് നന്മയാണ്. നന്മകള് തമ്മില് മത്സരിക്കേണ്ട. ഒന്നും രണ്ടും സ്ഥാനക്കാരുമില്ല. എല്ലാവരേയും മാനിക്കും\nസെമിനാറിലേക്ക് തെരഞ്ഞെടുക്കുമ്പോള് ഒരേ ഇനത്തില് സമാനമായ ഒന്നിലധികം പ്രബന്ധങ്ങള് വന്നാല് ഒന്നു മാത്രമല്ലേ പരിഗണക്കാനാകൂ? സംഘാടനത്തിന്‍റെ പ്രായോഗികത കണക്കിലെടുത്ത് .\nPosted by Dr Kaladharan TP at Saturday, March 11, 2017 8 comments:\nബാലോത്സവം- വിദ്യാലയങ്ങളെ ടാലന്റ് ലാബുകളാക്കുന്നതിന്റെ തുടക്കം\nആലപ്പുഴ പ്രീതിക്കുളങ്ങര പഞ്ചായത്ത് എല് പി സ്കൂള് ചരിത്രമൂഹൂര്‍ത്തത്തിനു സാക്ഷ്യം വഹിച്ചു\nസംസ്ഥാനത്ത് ആദ്യമായി വിശാലമായ അക്കാദമിക ലക്ഷ്യത്തോടെ സംഘടിപ്പിച്ച ബാലോത്സവത്തിന് തുടക്കമിവിടെ\nഓ തത്തിത്താരാ തിത്തോയ് തിത്തെയ് തകധികതോം\nതുഴച്ചില് വേഷത്തില് അണിനിരന്ന് കുരുന്നുകള് വഞ്ചിപ്പാട്ട് പാടിയാണ് മന്ത്രിമാരെ എതിരേറ്റത്\nആലപ്പുഴയുടെ ജലസമൃദ്ധിയില് നിന്നും സമൂഹമനസ് രൂപപ്പെടുത്തിയ താളബോധം കഞ്ഞുങ്ങള് ഏറ്റുവാങ്ങിയിരിക്കുന്നു.അതത് പ്രദേശത്തിന്റെ സാംസ്കാരികമായ ഈടുവെയ്പുകളെ കുട്ടികള് അറിയണം. ആസ്വദിക്കണം.\nമന്ത്രിമാരെ തുടര്‍ന്ന് വരവേറ്റത് കുന്നോളം കുഞ്ഞിക്കാഴ്ചകള്\nചേര്‍ത്തല എസ് എന് കോളജിലെ എന് എസ് എസ് വിഭാഗം ഒരുക്കിയ ചിത്ര പ്രദര്‍ശനം\nചിത്രങ്ങള് വരച്ചതാകട്ടെ പ്രീതിക്കുളങ്ങര വിദ്യാലയത്തിലെയടക്കം എല് പി സ്കൂള് വിദ്യാര്‍ഥികള്.\nകുഞ്ഞുകലാകാരന്മരുടെ വലിയ ചിത്രപ്രദ൪ശനം......\nകുഞ്ഞിച്ചിത്രങ്ങൾ വരച്ച് ആദരണീയരായ വിദ്യാഭ്യാസ വകുപ്പ് മന്ത്രി പ്രൊഫ.സി.രവീന്ദ്രനാഥ്, ധനകാര്യ വകുപ്പ് മന്ത്രി ഡോ.ടി.എം.തോമസ് ഐസക് എന്നിവർ ചേർന്ന് കുന്നോളം കുഞ്ഞിക്കാഴ്ചകൾ ഉദ്ഘാടനം ചെയ്തു...\nബാലോത്സവത്തിന് തുടക്കം കുറിച്ചു കൊണ്ട് എൻ.എസ്.എസ്.കൂട്ടുകാരുടെ ഫ്ലാഷ് മോബ്......\nബാലോത്സവത്തിന്റെ സംഘാടത്തിൽ പങ്കെടുത്തു കൊണ്ട് ടീം എൻ.എസ്.എസ്...\nസംസ്ഥാന സർക്കാരിന്റെ പൊതുവിദ്യാഭ്യാസ സംരക്ഷണ യജ്ഞത്തിന് എസ്.എൻ.കോളേജിന്റെ സ്നേഹ സമ്മാനം....സാർത്ഥകമായ ഒരു ദിനം....\nകുന്നോളം സന്തോഷം .....\nഅതിശയിപ്പിക്കുന്ന ഈ ചിത്രങ്ങളെപ്പറ്റി പിന്നീട് വിദ്യാഭ്യാസ മന്ത്രി തന്‍റെ പ്രസംഗത്തില് പരമാര്‍ശിക്കുകയുണ്ടായി. ഈ കോളേജ് പൊതുവിദ്യാഭ്യാസ സംരക്ഷണത്തിനായി പ്രത്യേക പ്രോജക്ട് തയ്യാറാക്കിയ കേരളത്തിലെ ആദ്യ കലാലയമാണ്. ഇത്തരം പ്രവര്‍ത്തനങ്ങളാണ് സമീപത്തെ ഉന്നതവിദ്യാഭ്യാസ സ്ഥാപനങ്ങള് പൊതുവിദ്യാലയങ്ങളുടെ കാര്യത്തില് ചെയ്യേണ്ടത് എന്ന് മന്ത്രി സൂചിപ്പിച്ചു.\nമന്ത്രിമാര് തുടര്‍ന്ന് ബാലകൈരളിക്കാര് ഒരുക്കിയ പ്രദര്‍ശനമുറിയിലേക്ക് കടന്നു. പ്രീപ്രൈമറി വിദ്യാഭ്യാസത്തിന്‍റെ മാരാരിക്കുളം മാതൃക അവിടെ ദര്‍ശിക്കാനായി. സ്വന്തമായി കരിക്കുലം തയ്യാറാക്കി മാരാരിക്കുളം ബാലകൈരളി പലതുകൊണ്ടും ശ്രദ്ധേയമായതിനാലാണ് പത്തൊന്പത് വിദേശരാജ്യങ്ങളില് നിന്നും പ്രതിനിധികള് അതു പഠിക്കാനെത്തിയത് . തീം അടിസ്ഥാനത്തില് എങ്ങനെ ആദ്യകാലശിശുവിദ്യാഭ്യാസം അവിടെ നല്‍കുന്നു എന്നതിന് തെളിവുകളും രേഖകളും സഹിതം ആ പ്രദര്‍ശനത്തില് നിന്നും മനസിലാക്കാം\nവളര്‍ച്ചയുടെ പടവുകള് നിലവാരത്തിന്റെ തെളിവുകള്\nഅടുത്തത് പ്രീതിക്കുളങ്ങര സ്കൂളിന്‍റെ പ്രദര്‍ശനസ്റ്റാള്. വളര്‍ച്ചയുടെ പടവുകള്. മലയാളം മീഡിയത്തില് തന്നെ ചുവടുറപ്പിച്ചു നില്‍ക്കാനുളള കാഴ്ചപ്പാട്, അഞ്ചുകുട്ടികളില് നിന്നും മൂന്നു മലയാളം മീഡിയം ഡിവിഷിനിലേക്ക് കുതിച്ചു കയറിയ ചരിത്രം, ഓരോ ക്ലാസിലെയും കുട്ടികളുടെ ഉത്തരക്കടലാസുകള്, ഇംഗ്ലീഷിലും മലയാളത്തിലുമുളള രചനകള്. ഒന്നാം ക്ലാസുകാരും വിവരണവും സംഭാഷണവുമെല്ലാം എഴുതിയിട്ടുണ്ട്. ഒരേ പ്രവര്‍ത്തനത്തില് പലകുട്ടികള് എങ്ങനെ പ്രതികരിച്ചു എന്നതും പ്രദര്‍ശിപ്പിച്ചിട്ടുണ്ട്. സ്വന്തം ചിന്ത, സ്വന്തം ആശയം, സ്വന്തം ഭാഷ എന്ന അടിക്കുറിപ്പോടെ. അതായത് ടീച്ചര് പറഞ്ഞുകൊടുത്തു ബുക്കു നിറച്ചതല്ല. തന്നത്താന് എഴുതി തെളിഞ്ഞതാണ്. ജനകീയരചനോത്സവത്തിന്‍റെ ജനകീയ വര്‍ണോത്സവത്തിന്‍റെ ശാസ്ത്ര പഠനത്തിന്‍റെ കാവ്യസല്ലാപത്തിന്‍റെ സ്കൂള് നടത്തിയ സംസ്ഥാനതല ശില്പശാലകളുടെ പ്രതിമാസം പഠനനേട്ടങ്ങള് അച്ചടിച്ച് രക്ഷിതാക്കള്‍ക്ക് നല്‍കി വിലയിരുത്താന് അവസരമൊരുക്കുന്നതിന്‍റെ വിവിധ മേഖലകളില് നേട്ടം കൈവരിച്ചതിന്‍റെ ..... തെളിവുകള്, ഫോട്ടോകള്.... ഒരു വിദ്യാലയത്തിന്‍റെ അക്കാദമിക നിലവാരം എങ്ങനെ ഭംഗിയായി പ്രദര്‍ശിപ്പിക്കാം എന്നതിനു മാതൃക.\nമാനസ കേരളത്തിലെ വേറിട്ട പ്രവര്‍ത്തനം\nനാലാമത്തെ സ്റ്റാള് മാനസയുടേത്. പഞ്ചായത്തിലെ പത്തു വിദ്യാലയങ്ങളിലെ പഠനപിന്നാക്കാവസ്ഥയുളള നാനൂറോളം കുട്ടികളെ പഠനമികവിലേക്ക് നയിച്ചതിന്റെ ദൃഷ്ടാന്തം. ( ബാലകൈരളിയില് പഠിച്ച ഒരു കുട്ടിപോലും പഠനപിന്നാക്കാവസ്ഥയുളളവരുടെ കൂട്ടത്തിലില്ല എന്നത് ശ്രദ്ധിക്കണം)\nമന്ത്രിമാരും മറ്റു വിശിഷ്ടാതിഥികളും വേദിയിലേക്ക് കയറി\nഅഞ്ഞൂറു പേരെയാണ് പ്രതീക്ഷിച്ചത്. പരിപാടി തുടങ്ങുമ്പോള് രജിസ്ട്രേഷന് ആയിരത്തി മുന്നൂറ്! പിന്നെയും വരികയാണ് ജനം. പന്തല് കവിഞ്ഞ് സ്കൂള് മുറ്റം കവിഞ്ഞ്...\nബാലോത്സവത്തിന്‍റെ പ്രചരണക്കമ്മറ്റിക്ക് ആഹ്ലാദിക്കാം. അഭിമാനിക്കാം.\nടാലന്‍റ് ലാബ്' എല്ലാ സ്കൂളിലും.\nകുട്ടികളുടെ സര്‍ഗശേഷി കണ്ടെത്താനുള്ള നിരീക്ഷണ- പരീക്ഷണ ശാലകളാക്കി സ്കൂളുകളെ മാറ്റുന്ന 'ടാലന്‍റ് ലാബ്' എല്ലാ സ്കൂളിലും പരിചയപ്പെടുത്തുമെന്ന് മന്ത്രി പറഞ്ഞു. ശാസ്ത്രീയമായ പരീക്ഷണങ്ങള് നടത്തി ഫലം കണ്ടെത്തുന്നതുപോലെ കുട്ടികളുടെ കഴിവുകള് നിരീക്ഷണങ്ങളിലൂടെ പ്രായോഗിക പ്രവര്‍ത്തനങ്ങളിലൂടെ കണ്ടെത്തുകയും പിന്നീട് ആ പ്രതിഭാശേഷികള് വികസിപ്പിക്കുന്നതിന് അവസരം നല്‍കുകയും ചെയ്യുക എന്ന ദൗത്യമാണ് ടാലന്‍റ് ലാബ് എന്ന ആശയം നിര്‍ദേശിക്കുന്നത് പുതിയ തലമുറ പൊതുവിദ്യാലയങ്ങളിലൂടെ വളര്‍ന്നുവരണം. ഇതിനാണ് പ്രീപ്രൈമറി കുട്ടികളെ സ്കൂളുകളുമായി ബന്ധപ്പെടുത്തുന്ന ബാലോത്സവം സംഘടിപ്പിക്കുന്നത്. ഒരു കുട്ടിയുടെ സമഗ്രവളര്‍ച്ച സാധ്യമാകണമെങ്കില് പൊതുവിദ്യാലയത്തില് ചേരണം. ഇത്തരം വിദ്യാലയത്തിലൂടെ വളര്‍ന്നുവരുന്നവര് സമൂഹത്തിന്‍റെ ഉയര്‍ന്നതലങ്ങളില് എത്തുമെന്നും മന്ത്രി പറഞ്ഞു. സർവശിക്ഷാ അഭിയാന്റെ ആഭിമുഖ്യത്തിൽ പൊതുവിദ്യാഭ്യാസ വകുപ്പ് എല്ലാ സ്കൂളുകളിലും സംഘടിപ്പിക്കുന്ന ബാലോത്സവത്തിന്‍റെ സംസ്ഥാനതല ഉദ്ഘാടനം ആലപ്പുഴയിൽ നിർ വഹിച്ചുകൊണ്ട് സംസാരിക്കുകയായിരുന്നു വിദ്യാഭ്യസമന്ത്രി. മന്ത്രി ടി എം തോമസ് ഐസക് അധ്യക്ഷനായി.\nഉദ്ഘാടന സമ്മേളനത്തില് വെച്ചാണ് മലയാളം മീഡിയം കുട്ടികള് കഥകള് ഇംഗ്ലീഷിലേക്ക് പരിഭാഷപ്പെടുത്തിയതിന്‍റെ അച്ചടിച്ച വായനാകാര്‍ഡുകള് പ്രകാശനം ചെയ്തത്.\nപ്രീതിക്കുളങ്ങരയിലെ ലിറ്റിൽ സ്റ്റോറി റൈറ്റേഴ്സ്\nകലവൂർ പ്രീതിക്കുളങ്ങര എൽ പി സ്കൂളിലെ കുട്ടികൾ ഇംഗ്ലീഷിൽ വായനാ സാമഗ്രികൾ തയ്യാറാക്കി കേരളത്തിനു മാതൃക കാട്ടുന്നു -\nഇംഗ്ലീഷിൽ വായനാ സാമഗികൾ ആവശ്യത്തിനില്ല എന്ന പരിമതിക്ക് പരിഹാരമാണ് കുട്ടികൾ കണ്ടെത്തിയത്.\nഅമ്മമാരും അധ്യാപകരും ജനകീയ ര ച നോത്സവത്തിന്റെ ഭാഗമായി തയ്യാറാക്കിയ കഥകളാണ് കുട്ടികൾ ഇംഗ്ലീഷിലേക്ക് മാറ്റിയത് . മൂന്നാം ക്ലാസിലെ ലിഡാ ലുവീസി, ആൻ ബിയ ഗ്രേ സ് , ആതിര മോഹൻ , അമർനാഥ് , രണ്ടാം ക്ലാസുകാരായ ആവണി , സയന, നാലാം ക്ലാസിലെ ലെവിൻ . അഞ്ജു ,കൃഷ്ണ പ്രിയ എന്നിവരാണ് സ്കൂളിലെ കൂട്ടുകാർക്ക വേണ്ടി ഈ ദൗത്യം ഏറ്റെടുത്തത് - ആദ്യം മലയാള കഥ വായിക്കും . അതിലെ പ്രധാന പദങ്ങൾ ഇംഗ്ലീഷിൽ ലിസ്റ്റ് ചെയ്യും .ഇഗ്ലീഷിൽ അറിയാത്ത മലയാളപദങ്ങൾക്ക് പറ്റിയ വാക്കുകൾ കണ്ടെത്തും\n.പിന്നെ കഥയിലെ ആശയമുൾക്കൊണ്ട് രചന നടത്തും\nപദാനുപദ വിവർത്തനമല്ല യിത്. പരിഭാഷയുടെ ബോധന പ്രക്രിയ മലപ്പുറം ഡയറ്റിലെ നിഷ , സംസ്ഥാന റിസോഴ്സ്സി പേഴ്സൺ സായ ദ്ധിഖ് (തൃശൂർ), ഷുക്കൂർ ( ആലപ്പുഴ), ഷൈനി ( ഹരിപ്പാട്) , സജിത് (കോഴിക്കോട്) എന്നിവരാണ് വികസിപ്പിച്ചത്.\nകട്ടികളുടെ രചനാശേഷി വികസിപ്പിക്കുന്നതിനുള്ള നൂതന തന്ത്രമെന്ന നിലയിൽ കട്ടികൾ നിർമ്മിക്കുന്ന ഇംഗ്ലീഷ് വായനാ കാർഡുകൾക്ക് വലിയ സാധ്യതയാണുള്ളത്.\nലിറ്റിൽ സ്റ്റോറി റൈറ്റേഴ്സ് എന്ന ഈ പരിപാടിയുടെ ഭാഗമായി ഉണ്ടായ വായനാ സാമഗ്രികൾ വിദ്യാഭ്യാസ വകുപ്പ് മന്ത്രിയുടെ സാന്നിധ്യത്തിൽ ആലപ്പുഴ ജില്ലാ പഞ്ചായത്ത് പ്രസിഡന്റ് പ്രകാശനം ചെയ്തു\nലിറ്റിൽ സ്റ്റോറി റൈറ്റേഴ്സ് എന്ന ഈ പരിപാടി സംസ്ഥാന തലത്തിൽ വ്യാപിപ്പിക്കുന്നതിനും അധ്യാപക പരിശീലനത്തിൽ ചർച്ച ചെയ്യുന്നതിനും സർവശിക്ഷാ അഭിയാൻ ആലോചിക്കുന്നുണ്ട്\nപൊതുവിദ്യാലയങ്ങളിലെ മലയാളം മീഡിയം കുട്ടികളുടെ ഇംഗ്ലീഷ് ഭാഷയിലുള്ള പ്രാവീണ്യം വർധിച്ചിട്ടുണ്ട് എന്നതിന് തെളിവാണ് ഈ സംരംഭം എന്ന് പി.ടി എ പ്രസിഡന്റ് മോഹൻ ദാസ് വിവി പറഞ്ഞു.\nഉദ്ഘാടന സമ്മേളനത്തിലായിരുന്നു സര്‍വശിക്ഷാ അഭിയാന് തയ്യാറാക്കിയ സമഗ്ര ശേഷീ വികസന രേഖയുടെ ( പഠനനേട്ടങ്ങളും അവയുടെ വ്യാഖ്യാനവും) സംസ്ഥാനതല പ്രകാശനം നടന്നത്.\nതലമുറകള്,പ്രതിഭകള്, ഒരേ വേദിയില്\nതുടര്‍ന്ന് കുട്ടികള് വേദി കയ്യടക്കി\nആദ്യം അംഗണവാടിക്കാര് ( ഏത് ക്രമത്തില് അവതരിപ്പിക്കണമെന്നു തീരുമാനിച്ചിരുന്നു. ഒരു സ്ഥാപനത്തിന് ഒരു ഇനം. ഒരു അവതരണത്തിന് അഞ്ചു മിനിറ്റ്.) പന്ത്രണ്ട് മണിവരെ അതു സദസ്സിനെ പിടിച്ചിരുത്തി\nപിന്നീട് ബാല കൈരളിക്കുട്ടികള്\nഅവരും തിളങ്ങി. വിവിധ തീമുകള്. പരസ്പരം കോര്‍ത്തിണക്കി അവതരണം. എല്ലാ തീമുകളും എല്ലാ പഠനതന്ത്രങ്ങളും വേദിയിലേക്ക് കൊണ്ടുവരാന് കഴിഞ്ഞു. മത്സരസ്വഭാവമില്ല. കുട്ടികള്‍ക്ക് കണ്‍സദ്യ. അഞ്ഞൂറു പേര്‍ക്കും ഉപഹാരങ്ങള് പഞ്ചായത്ത് ഏര്‍പ്പാടാക്കിയിട്ടുണ്ട്\nഉച്ചഭക്ഷണം അഞ്ഞൂറുപേര്‍ക്കാണ് ഏര്‍പ്പാടാക്കിയത് . ഇപ്പോള്‍ത്തന്നെ ആയിരത്തിലധികം പേരുണ്ട്. അടുത്തുളള വീടുകളില് അവതരണത്തിനുളള മേക്കപ്പ് നടക്കുകയാണ്. ഓരോരോ സംഘമായി രാജാവും രജ്ഞിയും മയിലും പൂവുമെല്ലാമായി മാറിയ കരുന്നുകള് ആനയിക്കപ്പെടുകയാണ്. ഭക്ഷണക്കമ്മറ്റി പതറിയില്ല. അരി രണ്ടാമതും വെക്കാനും വേവിക്കാനും തീരുമാനം. എല്ലാവര്‍ക്കും ഊണ്. പരിപാടി മുറിയാതെ തുടരുന്നു. ഭക്ഷണശാലയില് ആളുകള് വന്നു കഴിക്കുന്നു. ഒരു തടസ്സവും ഭക്ഷണ വിതരണത്തിനോ പരിപാടികള്‍ക്കോ ഇല്ല\nരണ്ടുമണിക്ക് പ്രീതിക്കുളങ്ങര സ്കൂളിലെ ചേട്ടന്മാര്‍ക്കും ചേച്ചിമാര്‍ക്കുമായി കര്‍ട്ടന് ഉയര്‍ന്നു\nപ്രീപ്രൈമറികളിലെ കുട്ടികള് അതാസ്വദിച്ചു\nഅവരുടെ രക്ഷിതാക്കള് കണ്ടു. തിരിച്ചറിഞ്ഞു. പൊതുവിദ്യാലയത്തിന്‍റെ നിലവാരം.\nമൈക്ക് കിട്ടിയ കുട്ടികള് ആയിരങ്ങളെ സാക്ഷിയാക്കി പ്രീതിക്കുളങ്ങര സ്കൂളിന്‍റെ അഭിമാനപാത്രങ്ങളായി.\nഅഞ്ചുമണിക്ക് പ്രതിഭകളെ ആദരിക്കല്\nആ വിദ്യാലയത്തെ അക്കാദമിക മികവിലേക്ക് ഉയര്‍ത്താന് സഹായിച്ച ഷുക്കൂര് ആലപ്പുഴ, അനൂപ് കല്ലത്ത് കാസര്‍കോട്, വി എസ് ബിന്ദു തിരുവനന്തപുരം, പ്രമോദ് അടുത്തില കാസര്‍കോ‍ട്, നിഷ പാലക്കാട്, സണ്ണി കിടാരക്കുഴി - തിരുവനന്തപുരം\nപിന്നെ ആ വിദ്യാലയത്തിന്‍റെ ചുമരുകള് പഠനച്ചുമര്ർചിത്രങ്ങള് കൊണ്ട് ധന്യമാക്കിയ എസ് എസ് എയുടെ വാഗ്ദാനങ്ങളായ ചിത്രകലാധ്യാപകരെയും എസ് എന് കോളജിലെ എന് എസ് എസ് വിഭാഗത്തെയും ആദരിച്ചു\nകായികാധ്യാപകരാണ് ബാലോത്സവ വരവേല്‍ക്കല് മുഹൂര്‍ത്തം ഗംഭീരമാക്കിയത്. അവരും ആദരിക്കപ്പെട്ടു\nസ്കൂളിലെ അധ്യാപകരെ സമൂഹം സ്നേഹത്തോടെ ഹൃദയപൂര്‍വം ആദരിച്ചു\nതുടര്‍ന്ന് അഞ്ഞുറ് കുട്ടികള്‍ക്കുളള ഉപഹാരങ്ങള് വിതരണം ചെയ്തു\nവേദിയിലേക്ക് എസ് എന് കോളജിലെ വിദ്യാര്‍ഥികള് കയറി. അവരുടെ കലാവിസ്മയം\nഓരോ വാര്‍ഡിനുമായിരുന്നു കലാപ്രകടനത്തിനുളള ഊഴം. വാര്‍ഡുകളില് നിന്നും കുടുംബശ്രീ പ്രവര്‍ത്തകര്, പൂര്‍വവിദ്യാര്‍ഥികള്, രക്ഷിതാക്കള്, ബാലകൈരളി പ്രവര്‍ത്തകര് എന്നിവരും സര്‍ഗശേഷികള് പങ്കുവെച്ചു\nപല തലമുറകള് ഒരു ദിനം സര്‍ഗശേഷികള് പങ്കുവെച്ചതിലൂടെ സ്കൂള് നാടിന്റെ ചരിത്രത്തിലേക്ക് പുതിയ അധ്യായം എഴുതിച്ചേര്‍ക്കുകയായിരുന്നു\nപൊതുവിദ്യാലയത്തെ സംരക്ഷിക്കാനുളള അതിമഹത്തായ പ്രവര്‍ത്തനത്തിന്‍റെ പ്രായോഗിക രൂപങ്ങള് ഇവിടെ ഇതുപോലെ ഇവിടെ കസിപ്പിക്കുകയാണ്.\nഇനി സ്വാഗത സംഘം പിരിച്ചുവിടണോ നിലനിറുത്തണോ?\nഎല്ലാ സബ് കമ്മറ്റികളും പ്രവര്‍ത്തനമികവില് പരസ്പരം മത്സരിച്ചതുപോലെ\nഅതിനാല് പ്രിയ സ്വാഗതസംഘമേ നിങ്ങള് വിദ്യാലയ വികസനസമിതിയുടെ ഭാഗമാകൂ. ഭക്ഷണകമ്മറ്റി പോഷകാഹാര വിതരണസബ് കമ്മറ്റിയായി തുടരൂ. അക്കാദമിക കമ്മറ്റി അക്കാദമിക കലണ്ടറും പ്രവര്‍ത്തന പരിപാടികളുമായി വിദ്യാലയത്തെ പിന്തുണയ്കൂ. പ്രോഗ്രാം കമ്മറ്റി ജനകീയമായ വിദ്യാലയപിന്തുണാ പ്രവര്‍ത്തനങ്ങള് ആസൂത്രണം ചെയ്യൂ. സാമ്പത്തിക കമ്മറ്റി വിഭവസമാഹരണ സമിതിയാകൂ. പ്രചരണക്കമ്മറ്റി ഡോക്യുമെന്റേഷന് , പ്രചാരണ പ്രവര്‍ത്തനങ്ങള് ഏറ്റെടുക്കൂ\nജനറല് കണ്‍വീനര് ബി പി ഒ ഹരികുമാറാണ്. ദിശോബാധവും ബി ആര് സിയുടെ വിഭവ പിന്തുണയും നല്‍കൂ\nഅങ്ങനെ ആദ്യമായി കേരളത്തിലെ ഒരു വിദ്യാലയം അതിന്‍റെ സ്വാഗത സംഘത്തെ വിദ്യാലയത്തിന്‍റെ പ്രവര്‍ത്തന ഗാത്രത്തിലേക്ക് സമന്വയിപ്പിച്ചതിന്‍റെ ഖ്യാതിയും നിങ്ങള്‍ക്ക് തന്നെയാകട്ടെ. എസ് എന് കോളേജുകാരും വിദ്യാലയ വികസനസമിതിയില് അംഗമാകണം\nPosted by Dr Kaladharan TP at Monday, March 06, 20175comments:\nബാലോത്സവം- വിദ്യാലയങ്ങളെ ടാലന്റ് ലാബുകളാക്കുന്നതിന...


ആയുധധാരികൾ ബന്ധിയാക്കിയ വൈദികൻ മോചിതനായി; ദൈവത്തിന് നന്ദി അർപ്പിച്ച് വിശ്വാസീസമൂഹം - sundayshalom\nഅബൂജ: നൈജീരിയയിൽ ഫുലാനി ഹെർഡ്‌സ്മാൻ തീവ്രവാദികൾ തട്ടിക്കൊണ്ടുപോയ കത്തോലിക്കാ വൈദികന്റെ മോചനത്തിൽ ദൈവത്തിന് നന്ദി അർപ്പിച്ച് വിശ്വാസീസമൂഹം. ഇമോ സംസ്ഥാനത്തുനിന്ന് ഏപ്രിൽ 10ന് തട്ടിക്കൊണ്ടുപോയ ക്ലരീഷ്യൻ സഭാംഗം ഫാ. മാർസെൽ ഇസു ഒനിയോച്ച ഏപ്രിൽ 12ന് മോചിപ്പിക്കപ്പെട്ട വിവരം പ്രമുഖ വാർത്താ ഏജൻസിയായ ‘ഫിഡെസ്’ റിപ്പോർട്ട് ചെയ്തു.\nഎനുഗുവിൽനിന്ന് ഓവേറിയിലേക്ക് യാത്ര ചെയ്യുന്നതിനിടെയായിരുന്നു സംഭവം. തകരാറിലായ കാർ പരിശോധിക്കുന്നതിനിടെ വാഹനം വളഞ്ഞ ഫുലാനി ഭീകരർ ഡ്രൈവറെ പരിക്കേൽപ്പിച്ചശേഷം വൈദികനെ തട്ടിക്കൊണ്ടുപോകുകയായിരുന്നു. ലക്ഷ്യം മോചനദ്രവ്യമായിരുന്നെങ്കിലും അത് സാധ്യമാകില്ലെന്ന് ബോധ്യപ്പെട്ടതോടെ വൈദികനെ വിട്ടയക്കുകയായിരുന്നു എന്നാണ് റിപ്പോർട്ടുകൾ.\nക്ലാരീഷ്യൻ സഭയുടെ ഒവേറി പ്രൊവിൻഷ്യൽ സെക്രട്ടറി ഫാ. മാത്യു ഇവാഗ്വ മോചന വിവരം സ്ഥിരീകരിച്ചു. ‘അദ്ദേഹത്തിന്റെ മോചനത്തിനായി പ്രാർത്ഥിച്ച സകലരെയും ഞങ്ങൾ നന്ദിയോടെ ഓർക്കുന്നു. ദൈവം എപ്പോഴും വിശ്വസ്തനാണ്, അവിടുന്ന് നമുക്ക് ഉത്തരം നൽകിയിരിക്കുന്നു,’ അദ്ദേഹം പറഞ്ഞു.\nഏതാനും മാസംമുമ്പ് ഇതേ പ്രദേശത്തുനിന്നാണ് ഓവേറി അതിരൂപതാ സഹായ മെത്രാൻ മോസസ് ചിക്വെയെയും തട്ടിക്കൊണ്ടുപോയത്. ഏതാനും ദിനങ്ങൾക്കുശേഷം അദ്ദേഹവും വിട്ടയക്കപ്പെടുകയായിരുന്നു. ഇമോ സ്റ്റേറ്റ് യൂണിവേഴ്‌സിറ്റിയിലെ ലക്ചറർ കൂടിയായ ഫാ. മാർസെൽ, വിശുദ്ധ മദർ തെരേസയുടെ നാമധേയത്തിലുള്ള ഇടവകയുടെ ചുമതയും നിർവഹിക്കുന്നുണ്ട്.


10,000 കോടിയുടെ കള്ളപ്പണം വെളിപ്പെടുത്തിയെന്ന വാര്‍ത്ത വ്യാജം\n4 Dec 2016 9:43 AM GMT\nഹൈദരാബാദില് പേര് വെളിപ്പെടുത്താത്ത ഒരാള്, തന്റെ പക്കല് 10,000 കോടി രൂപയുടെ കള്ളപ്പണമുണ്ടെന്ന് വെളിപ്പെടുത്തിയത് വെറും പുകയാണെന്ന് ആദായനികുതി വകുപ്പ്. 10,000 കോടി പോയിട്ട് ഒരു കോടി പോലും അദ്ദേഹത്തിന്റെ കൈയില് ഇല്ലെന്നാണ് അന്വേഷണത്തില് വ്യക്തമായതെന്ന് അന്വേഷണം നടത്തിയ ഉദ്യോഗസ്ഥര് പറയുന്നു. ജനങ്ങള് സന്നദ്ധമായി 65,000 കോടി രൂപയുടെ കള്ളപ്പണം വെളിപ്പെടുത്തുമെന്ന് സ്വപ്‌നം കണ്ടിരിക്കുന്ന കേന്ദ്ര സര്‍ക്കാരിന് കടുത്ത തിരിച്ചടിയായിരിക്കുകയാണ് ഇപ്പോള് പുറത്തുവരുന്ന വാര്‍ത്ത. ഐഡിഎസ് പദ്ധതി വഴി കള്ളപ്പണം വെളുപ്പെടുത്തുന്നവരുടെ ആധികാരികതയെ തന്നെ ചോദ്യം ചെയ്യുന്നതാണ് സംഭവം.\nഅതൊരു വ്യാജ വെളിപ്പെടുത്തലായിരുന്നു എന്ന് മാത്രമാണ് ആദായനികുതി ഉദ്യോഗസ്ഥര് ന്ല്‍കുന്ന വിവരം. വെളിപ്പെടുത്തിയ ആളുടെ വിശദാംശങ്ങള് നല്‍കാന് അവര് തയ്യാറായിട്ടില്ല. എന്നാല് ഇത്തരം വെളിപ്പെടുത്തലുകള് മറ്റൊരു തട്ടിപ്പിന്റെ ഭാഗമാണോ എന്ന ആശങ്കയും നിലനില്‍ക്കുന്നുണ്ട്. ഇത്തരം വ്യാജ വെളിപ്പെടുത്തലുകള് നടത്തുവരുടെ അടുത്തേക്ക് യഥാര്‍ത്ഥ കള്ളപ്പണക്കാര്‍ക്ക് എത്താന് സാധിക്കുമെന്നും നികുതി കൊടുത്ത് ഇത്തരത്തില് കള്ളപ്പണം വെളിപ്പിക്കുന്നവരുടെ പേരുകള് പുറത്ത് വരാതിരിക്കാനുള്ള ഒരു മാര്‍ഗ്ഗമായി ഇതിനെ ഉപയോഗിക്കാമെന്നും ചൂണ്ടിക്കാണിക്കപ്പെടുന്നു.\nഗുജറാത്തില് നടന്ന സമാനസംഭവവും ഇത്തരം ഒരു സാധ്യതയിലേക്കാണ് വിരല് ചൂണ്ടുന്നത്. തന്റെ പക്കല് 13,860 കോടി രൂപയുടെ കള്ളപ്പണമുണ്ടെന്ന് അഹമ്മദാബാദിലെ വ്യവസായി ആയ മഹേഷ് ഷാ കഴിഞ്ഞ മാസം വെളിപ്പെടുത്തിയിരുന്നു. എന്നാല് പിഴ അടയ്‌ക്കേണ്ട അവസാന തീയതിയായ നവംബര് 30ന് മുമ്പ് അദ്ദേഹം മുങ്ങിയതായി കഴിഞ്ഞ ദിവസം ആദായനികുതി വകുപ്പ് ഉ്‌ദ്യോഗസ്ഥര് പറഞ്ഞിരുന്നു. എന്നാല് ഇന്നലെ പൊങ്ങിയ അദ്ദേഹം ഇപ്പോള് പറയുന്നത് കള്ളപ്പണം തന്റേതല്ലെന്നാണ്. ചില ഉന്നത രാഷ്ട്രീയ നേതാക്കളുടെയും കച്ചവടക്കാരുടെയും കള്ളപ്പണമാണ് താന് വെളിപ്പെടുത്തിയതില് ഉള്ളതെന്നാണ് ഷാ ഇപ്പോള് പറയുന്നത്. ഇത്തരം ഒരു നാടകം കളിക്കുന്നതിന് തനിക്ക് കമ്മീഷന് വാഗ്ദാനം ചെയ്യപ്പെട്ടിരുന്നതായും 67 കാരനായ ഗുജറാത്തി കച്ചവടക്കാരന് വെളിപ്പെടുത്തുന്നു.\nഎന്നാല് ഈ വ്യാജ വെളിപ്പെടുത്തല് ആന്ധ്രപ്രദേശില് വലിയ രാഷ്ട്രീയ ആരോപണങ്ങള്‍ക്ക് വഴിവെച്ചിട്ടുണ്ട്. വെളിപ്പെടുത്തിയ വ്യക്തി വൈഎസ്ആര് കോണ്‍ഗ്രസ് നേതാവ് ജഗ്മോഹന് റെഡ്ഢിയാണെന്ന് തെലുങ്കുദേശം നേതാവും അന്ധ്ര മന്ത്രിയുമായ ദേവിനേനി ഉമ മഹേശ്വരറാവു ആരോപിച്ചു. എന്നാല് ആന്ധ്രപ്രദേശ് മുഖ്യമന്ത്രി എന് ചന്ദ്രബാബു നായിഡുവിന്റെയു മകന് നാരാ ലോകേഷിന്റെയും കള്ളപ്പണം വെളുപ്പിക്കാനാണ് ഇത്തരം ഒരു നാടകമെന്ന് വൈഎസ്ആര് കോണ്‍ഗ്രസ് ആരോപിച്ചു.


യമുനാ നദിയില് വിഷം നുരഞ്ഞു പൊങ്ങി, ഛാത് പൂജ ആഘോഷവേളയില് ആയിരക്കണക്കിന് ഭക്തര് നദിയില് പൂജ നടത്തിയപ്പോള്\nയമുനാ നദിയില് വിഷനുരകള് പൊങ്ങിയ കാഴ്ച ഭയാനകം. ഫോട്ടോകള് വൈറലാകുന്നു. കഴിഞ്ഞ ദിവസം ഡല്‍ഹിയില് നടന്ന ഛാത് പൂജ ആഘോഷവേളയില് ആയിരക്കണക്കിന് ഭക്തര് ഒത്തുകൂടിയപ്പോള് ഫോട്ടോ എടുക്കാനുള്ള തിരക്കുകളിലായിരുന്നു. യമുനാ നദി മേഘം പോലെ മൂടിയിരിക്കുന്ന കാഴ്ച.\nഐസ് പാളികളോ മഞ്ഞോ അല്ല, പതഞ്ഞു പൊങ്ങുന്ന വിഷ പതകളാണിത്. നമ്മുടെ നദി മലിനമാകുന്ന കാഴ്ച. സെല്‍ഫിക്ക് പോസ് ചെയ്തും ഫോട്ടോയെടുത്തും ഭക്തര് മടങ്ങി. ഈ നദിയില് ഇറങ്ങിയാണ് ഭക്തര് ഛാത് പൂജ ദിനത്തില് പ്രാര്‍ത്ഥനകള് നടത്തിയത്. വായു മലിനീകരണം ഉയര്‍ന്നുകൊണ്ടിരിക്കുന്ന രാജ്യ തലസ്ഥാന നഗരിയുടെ അവസ്ഥ ഭയാനകം.\nവായു മലിനീകരണ സൂചികയില് 250 കടന്നാല് തന്നെ അപായ മുന്നറിയിപ്പാണ്. എന്നാല്, കഴിഞ്ഞദിവസം ഇത് 900 നു മുകളില് എത്തി എന്നത് ഞെട്ടിപ്പിക്കുന്ന വസ്തുതയാണ്. ദിവസം മുഴുവന് ദില്ലി പുകയില് മുങ്ങിക്കിടന്നു. പലരും മാസ്‌കുകള് ധരിച്ചാണു പുറത്തിറങ്ങിയത്. പലര്‍ക്കും കണ്ണെരിച്ചിലും ശ്വസിക്കുന്നതില് വൈഷമ്യവും അനുഭവപ്പെട്ടു.\nരാജ്യ തലസ്ഥാനത്ത് മലിനീകരണ തോത് അപകടകരമാം വിധം തുടരുകയാണ്. പുകമഞ്ഞ് കൂടിയതോടെ റോഡ്, റെയില്, വ്യോമ ഗതാഗതമാര്‍ഗങ്ങള് തടസ്സപ്പെട്ടിരുന്നു. പുകമഞ്ഞ് മൂടിയത് കാഴ്ചാ ദൂരപരിധിയേയും കുറച്ചിരിക്കുകയാണ്. ഡല്‍ഹിയിലേക്ക് യാത്ര ചെയ്യുന്നവര് ശ്രദ്ധിക്കണമെന്ന് അധികൃതര് മുന്നറിയിപ്പ് നല്‍കുന്നു.\nTags: delhi, weather, Yamuna river


ബാരാ ക്ഷേത്രം - Basti | ബാരാ ക്ഷേത്രം Photos, Sightseeing -NativePlanet Malayalam\nഹോം » സ്ഥലങ്ങൾ » ബസ്തി » ആകര്‍ഷണങ്ങള് » ബാരാ ക്ഷേത്രം\nബാരാ ക്ഷേത്രം, ബസ്തി\nബാരാ ചട്ടര് എന്നും ബാരാക്ഷേത്രം അറിയപ്പെടുന്നു. ബാരാഗ്രാമത്തിലുള്ള ഈ ക്ഷേത്രത്തിന് ഗ്രാമത്തിന്‍റെ പേരില് നിന്നാണ് ആ പേര് വന്നത്. ബസ്തി നഗരത്തില് നിന്ന് 15 കിലോമീറ്റര് അകലെ കുവാന നദീതീരത്താണ് ഈ ക്ഷേത്രം. വിയാഗ്രാപുരി എന്നായിരുന്നു ഈ സ്ഥലത്തിന്‍റെ പഴയ പേര് എന്ന് കരുതപ്പെടുന്നു.\nശിവക്ഷേത്രമായി ഇവിടെ ഒരു ശിവലിംഗവും സ്ഥാപിക്കപ്പെട്ടിട്ടുണ്ട്. പുരാതനമായ ലിപികള് ക്ഷേത്രത്തില് രേഖപ്പെടുത്തിയിട്ടുണ്ട്. ശ്വഭക്തരുടെ ഒരു പ്രധാന ആകര്‍ഷണ കേന്ദ്രമായ ഇവിടെ ശിവരാത്രിക്കും, മറ്റ് ഉത്സവങ്ങള്‍ക്കും അനേകം ആളുകള് ഇവിടെ എത്തിച്ചേരുന്നു.


06 November, 2019 07:46:24 PM\n2020 ഡിസംബറോടെ പദ്ധതി പൂര്‍ത്തീകരിക്കുകയാണ് ലക്ഷ്യം. ഇന്‍റര്‍നെറ്റ് സര്‍വീസ് പ്രൊവൈഡര് ലൈസന്‍സ് ഉള്ളവര്‍ക്ക് ഈ പദ്ധതിയിലൂടെ അവരുടെ സേവനങ്ങള് നല്ല നിലയില് ജനങ്ങളില് എത്തിക്കാന് കഴിയും. കേബിള് ടിവി ഓപ്പറേറ്റര്‍മാര്‍ക്കും അവരുടെ സേവനങ്ങള് മികച്ച രീതിയില് ലഭ്യമാക്കുന്നതിന് കെ-ഫോണുമായി സഹകരിക്കാന് അവസരമുണ്ടാകും. പദ്ധതിയുടെ ഭാഗമായി സംസ്ഥാന സര്‍ക്കാരിന്‍റെ നിയന്ത്രണത്തില് എല്ലാ സര്‍വീസ് പ്രൊവൈഡര്‍മാര്‍ക്കും തുല്യമായ അവസരം നല്‍കുന്ന ഒപ്റ്റിക്കല് ഫൈബര് നെറ്റ്വര്‍ക്ക് നിലവില് വരും. വിദ്യാഭ്യാസ രംഗത്ത് ഈ പദ്ധതി ഗുണപരമായ മാറ്റങ്ങളുണ്ടാക്കും.\nഗ്രാമങ്ങളില് ചെറുകിട സംരംഭങ്ങള്‍ക്ക് ഇ-കൊമേഴ്സ് വഴി വില്‍പ്പന നടത്താം. ഉയര്‍ന്ന നിലവാരമുള്ള വീഡിയോ കോണ്‍ഫറന്‍സിംഗ് സൗകര്യം, ഗതാഗതമേഖലയില് മാനേജ്മെന്‍റ് കാര്യക്ഷമമാക്കല് തുടങ്ങിയവയും ഈ പദ്ധതിയിലൂടെ സാധ്യമാകും. നിലവില് മൊബൈല് ടവറുകളില് ഏതാണ്ട് 20 ശതമാനം മാത്രമേ ഫൈബര് നെറ്റ് വര്‍ക്കുവഴി ബന്ധിപ്പിച്ചിട്ടുള്ളൂ. കെ-ഫോണ് പൂര്‍ത്തിയാകുന്നതോടെ എല്ലാ മൊബൈല് ടവറുകളും ഫൈബര് ശൃംഖലവഴി ബന്ധിപ്പിക്കാനാകും. ഇതുവഴി ഇന്‍റര്‍നെറ്റ്, മൊബൈല് സേവന ഗുണമേന്മ വര്‍ധിപ്പിക്കാന് കഴിയും.


വീട്ടിൽ കടുക് ഉണ്ടോ. എന്നാൽ ഇങ്ങനെ ചെയ്താൽ ഒറ്റ കൊതുകു പോലും ബാക്കിയാകില്ല. അത്രയ്ക്കും ഫലപ്രദം.. കൂട്ടുകാരിലേക്ക് എത്തിക്കുക – News Kerala 24×7\nവീട്ടിൽ കടുക് ഉണ്ടോ. എന്നാൽ ഇങ്ങനെ ചെയ്താൽ ഒറ്റ കൊതുകു പോലും ബാക്കിയാകില്ല. അത്രയ്ക്കും ഫലപ്രദം.. കൂട്ടുകാരിലേക്ക് എത്തിക്കുക\nJuly 24, 2020 July 24, 2020 by Reporter Desk\nപ്രധാനമായും വീട്ടിലോ പരിസരങ്ങളിലൊ വെള്ളം കെട്ടി കിടക്കുന്ന സാഹചര്യം ഒഴിവാക്കുക. ഫ്രിഡ്ജിന്റെ അടിയിലെ ട്രേയിലെ വെള്ളം പലപ്പോഴും ആരും ശ്രദ്ധിയ്ക്കാതെ വിട്ടുപോകുന്ന ഒന്നാണ്. ഇത് സമയാസമയങ്ങളില് കളയാന് പ്രത്യേകം ശ്രദ്ധിയ്ക്കണം. ചപ്പ് ചവറുകള് മഴക്കാലത്ത് അലക്ഷ്യമായി വലിച്ചെറിയുന്നതും കൊതുക് വളരാന് കാരണമാകും. കൊതുകിനെ തുരത്താൻ ഇതാ ചില എളുപ്പ വഴികൾ..\nകര്‍പ്പൂരവള്ളി വീട്ടില് വളര്‍ത്തുന്നതും ലാവെന്‍ഡര് ഓയില് പോലുള്ള ഓയിലുകള് ഉപയോഗിക്കുന്നത് കൊതുക് ശല്യം അകറ്റാന് നല്ലതാണ്. ലാവെന്‍ഡര് ഓയില് കൊതുക് ശല്യമുള്ള ഇടങ്ങളില് സ്‌പ്രേ ചെയ്യുന്നത് കൊതുകുകളെ അകറ്റും.കൊതുകിനെ അകറ്റാൻ ഏറ്റവും മികച്ചതാണ് പുതിന ചെടി. പുതിന വീട്ടിൽ വളർത്തുന്നത് കൊതുകിനെയും മറ്റ് പ്രാണികളെ ഒഴിവാക്കാനും സഹായിക്കുന്നു. അത് പോലെ തന്നെ ഏറെ ഔഷധ ഗുണമുള്ള ഒന്നാണ് തുളസി. തുളസി വീട്ടിൽ വളർത്തുന്നത് ആരോഗ്യപരമായി നല്ലതാണ്. അതോടൊപ്പം കൊതുകിനെ അകറ്റാനും ഗുണം ചെയ്യും. തുളസി ചെടിച്ചട്ടിയിൽ വളർത്തി വീടിനുള്ളിൽ വയ്ക്കുന്നത് കൊതുക് വരാതിരിക്കാൻ ഗുണം ചെയ്യും.\nകടുക് ഉപയോഗിച്ചുള്ള രീതി അറിയാനായി താഴെയുള്ള വീഡിയോ കാണുക\nകൊതുകിൽ നിന്ന് രക്ഷ നേടാനുള്ള ഉത്തമമാർഗമാണ് വെളുത്തുള്ളി. വെളുത്തുള്ളി ചതച്ചെടുത്തു വെള്ളത്തിലിട്ടു ചൂടാക്കിയ ശേഷം മുറിയിൽ തളിച്ചാൽ കൊതുകിനെ അകറ്റാം. വെളുത്തുള്ളി ചതച്ചു ചാറെടുത്തു ശരീരത്തിൽ പുരട്ടിയാലും കൊതുകു കടിയിൽ നിന്നു രക്ഷനേടാം. പപ്പായ തണ്ടില് മെഴുക് ഇരുക്കിയൊഴിച്ച് തയാറാക്കുന്ന മെഴുകു തിരിയും, അതേപോലെ പപ്പായയുടെ ഇല ഉപയോഗിച്ച് തയാറാക്കുന്ന നീരും കൊതുക് നിവാരണ ഉപാധിയാണ്. ഈ നീര് ലാര്‍വകള് ഉള്ള വെള്ളത്തില് ഒഴിച്ചാല് അവ നശിക്കും.\nകാപ്പിപ്പൊടി അല്‍പ്പമെടുത്ത് ചെറിയ പാത്രങ്ങളില് വീടിന്റെ പല ഭാഗത്തായി തുറന്ന് വയ്ക്കുക. കൊതുകുകള് വരില്ല. ആര്യവേപ്പില ഇട്ടു കാച്ചിയ എണ്ണ ദേഹത്ത് തേച്ച് പിടിപ്പിച്ചാല് കൊതുക് കടിക്കുന്നത് തടയാം.


മനുഷ്യൻ കാട്ടിൽനിന്ന് ഇറങ്ങിയതോ അതോ കാട്ടിലേക്ക് കയറിയതോ? കിഫ പിറന്നതിങ്ങനെ | History of Kifa\nഐബിൻ കാണ്ടാവനം February 17, 2021 03:28 PM IST\nആന ചരിഞ്ഞ സംഭവം വലിയ വിവാദമായി കത്തിപ്പടർന്നു\nകിഫ എന്ന പേരിലായിരുന്നില്ല ആദ്യം ഈ കൂട്ടായ്മ രൂപീകൃതമായത്\nകിഫ ചെയർമാൻ അലക്സ് ചാണ്ടി ഒഴുകയിൽ\nകേരളത്തിലെ മലയോര കർഷക ജനതയ്ക്കുവേണ്ടി രൂപംകൊണ്ട കർഷകരുടെ കൂട്ടായ്മയാണ് കേരള ഇൻഡിപ്പെൻഡന്റ് ഫാർമേഴ്സ് അസോസിയേഷൻ അഥവാ കിഫ. കർഷകർ നേരിടുന്ന വന്യമൃഗ ശല്യത്തിനെതിരേയും കുടിയൊഴിപ്പിക്കലിനെതിരേയും ഉദ്യോഗസ്ഥനേതൃത്വത്തിന്റെ ചൂഷണങ്ങൾക്കെതിരേയും കക്ഷിരാഷ്ട്രീയ ഭേദമന്യേ പ്രവർത്തിക്കുന്ന സംഘടനയാണ് കിഫ ഇപ്പോൾ. മറ്റു രാഷ്ട്രീയ പാർട്ടികൾക്കൊന്നും കഴിയാത്ത, അതല്ലെങ്കിൽ രാഷ്ട്രീയ പാർട്ടികളിലെ സാധാരണക്കാരായ അംഗങ്ങൾ ഒത്തൊരുമയോടെ നിൽക്കുന്ന കൂട്ടായ്മയെന്നും കിഫയെ വിളിക്കാം.\nഈ ചോദ്യത്തിനുള്ള ഉത്തരം അറിയാൻ പലർക്കും ആഗ്രഹമുണ്ടാകും. അതുകൊണ്ടുതന്നെ കിഫയുടെ ചരിത്രവും പ്രവർത്തനവും എന്തുകൊണ്ട് ഇപ്പോൾ ശക്തമായി പ്രവർത്തിക്കുന്നുവെന്നും കർഷക സമൂഹം അറിഞ്ഞിരിക്കണം. കിഫ എന്ന പേരിലായിരുന്നില്ല ആദ്യം ഈ കൂട്ടായ്മ രൂപീകൃതമായത്. കഴിഞ്ഞ വർഷം അതായത് 2020 ജൂണിൽ പാലക്കാട് പൈനാപ്പിളിൽ വച്ച പടക്കം കടിച്ച് ആന ചരിഞ്ഞ സംഭവത്തോടെയാണ് കിഫയുടെ തുടക്കം. അന്ന് ‘കേരളത്തിലെ കർഷകരും വന്യമൃഗശല്യവും’ എന്ന പേരിലായിരുന്നു കൂട്ടായ്മ തുടങ്ങിയത്.\nആന ചരിഞ്ഞ സംഭവം വലിയ വിവാദമായി കത്തിപ്പടർന്നു. ദേശീയ തലത്തിൽനിന്ന് രാജ്യാന്തര തലത്തിലേക്കുവരെ ചർച്ചകളുയർന്നു. അതിൽ ഏറ്റവുമധികം ആരോപണവിധേയരായത് കേരളത്തിലെ മലയോര കർഷകരും. കർഷകർ വനം കയ്യേറിയതാണ് മൃഗങ്ങളുടെ നാശത്തിനു കാരണം, കർഷകനാണ് എല്ലാത്തിനും കാരണം എന്നൊക്കെ പരിസ്ഥിതവാദികളും ആനപ്രേമികളും സമൂഹമാധ്യമങ്ങളിലൂടെ കുറ്റപ്പെടുത്തി.\nആന ചരിഞ്ഞ സംഭവത്തിൽ വിൽസൺ എന്ന വ്യക്തി അറസ്റ്റ് ചെയ്യപ്പെടുകയുണ്ടായി. വിൽസന് നിയമസഹായത്തിനായി 10,000 രൂപ നൽകുമെന്ന് അലക്സ് ചാണ്ടി എന്ന പ്രവാസി ഫെയ്‌സ്ബുക്കിൽ കുറിപ്പ് ഇട്ടു. ഒപ്പം ആ കുറിപ്പ് അന്ന് ഈ വാർത്ത കൈകാര്യം ചെയ്ത മാധ്യമങ്ങളുടെ ഫെയ്‌സ്ബുക്ക് പേജിലെ, ഈ വാർത്തയുടെ കീഴെ കമന്റ് ആയി പങ്കുവയ്ക്കുകയും ചെയ്തു. എന്നാൽ, ആ കുറിപ്പുമായി ബന്ധപ്പെട്ട് ശക്തമായ ആക്രമണമായിരുന്നു അലക്സ് ചാണ്ടിക്ക് നേരിടേണ്ടിവന്നത്. പരിസ്ഥിതി വാദികളും ആനപ്രേമികളും മൂർച്ചയേറിയ വാക്കുകൾക്കൊണ്ട് അദ്ദേഹത്തിനുനേരെ തിരിഞ്ഞു. പ്രത്യേകിച്ച് മലയോര കർഷകരെ അടച്ചാക്ഷേപിക്കുന്ന വിധത്തിലുള്ള വാക്കുകളും അതിൽ നിറഞ്ഞു.\nകർഷകർക്കുവേണ്ടി, ജീവിക്കാൻവേണ്ടിയാണ് കൃഷി ചെയ്യുന്നത് എന്നൊക്കെ പറഞ്ഞെങ്കിലും അതൊന്നും വകവയ്ക്കാൻ അവർക്ക്, ആ പരിസ്ഥിതിസ്നേഹികൾക്ക് ആകുമായിരുന്നില്ല. അവരുടെ വാക്കുകളെ പ്രതിരോധിക്കാനുള്ള ആൾബലം കർഷകസമൂഹത്തിനുമില്ലായിരുന്നു. അവിടെനിന്നാണ് മുകളിൽ സൂചിപ്പിച്ചതുപോലെ ‘കേരളത്തിലെ കർഷകരും വന്യമൃഗശല്യവും’ എന്ന ഫെയ്‌സ്ബുക്ക് കൂട്ടായ്മ ഉടലെടുത്തത്. സമാന ചിന്താഗതിയുള്ള ഒരുപറ്റം യുവാക്കളും ഇതിന് അലക്സ് ചാണ്ടിക്ക് ഒപ്പം നിന്നു. സമാന പ്രശ്നങ്ങൾ അഭിമുഖീകരിച്ചുകൊണ്ടിരുന്ന കേരളത്തിലെ കർഷകർ കൂട്ടായ്മയുടെ ഭാഗമാകുന്ന കാഴ്ചയാണ് പിന്നീട് കണ്ടത്. സോഷ്യൽമീഡിയിലൂടെ കർഷകർക്കുനേരെ വരുന്ന ആക്രമണത്തെ സോഷ്യൽ മീഡിയ വഴിതന്നെ പ്രതിരോധിക്കുകയായിരുന്നു കൂട്ടായ്മയടെ ലക്ഷ്യം.\nആ കൂട്ടായ്മ വളർന്നു, കേരളത്തിൽ അങ്ങോളമിങ്ങോളമുള്ള വന്യമൃഗ ആക്രമണം കൂട്ടായ്മയിൽ പങ്കുവയ്ക്കപ്പെട്ടു. അതുവരെ അധികമാരും ശ്രദ്ധിക്കാത്ത, അതല്ലെങ്കിൽ കാണാത്ത വിധത്തിലുള്ള വന്യജീവി ആക്രമണ റിപ്പോർട്ടുകളായിരുന്നു ഗ്രൂപ്പിൽ കർഷകർ പങ്കുവച്ചത്. ഓരോരുത്തരും തങ്ങൾ അഭിമുഖീകരിക്കുന്ന പ്രശ്നങ്ങളാണ് എല്ലാവർക്കുമായി അവതരിപ്പിച്ചത്. കാട്ടുപന്നി, ആന, കുരങ്ങ്, മയിൽ, മുള്ളൻപന്നി, മലയണ്ണാൻ എന്നിങ്ങനെയുള്ള ജീവികൾ കർഷകരുടെ സ്വപ്നങ്ങളും അധ്വാനവും ഇല്ലാതാക്കി കൃഷിഭൂമികൾ തകർത്തെറിഞ്ഞത് ആ ഗ്രൂപ്പിലൂടെ ലോകം മുഴുനും കണ്ടു.\nപിന്നാലെ വന്യജീവികൾക്കുവേണ്ടി പലപ്പോഴും കർഷകരും തൊഴിലാളികളുമൊക്കെ ക്രൂശിക്കപ്പെടുന്ന സ്ഥിതിയിലെത്തിയപ്പോൾ കേരളത്തിലെ കർഷകരും വന്യമൃഗശല്യവും എന്ന കൂട്ടായ്മ കുറേക്കൂടി ശക്തിപ്പെടാൻ തീരുമാനിച്ചു. അങ്ങനെ കഴിഞ്ഞ വർഷം ഓണത്തിന് കേരള ഇൻഡിപ്പെൻഡന്റ് ഫാർമേഴ്സ് അസോസിയേഷൻ(കിഫ) ചാരിറ്റബിൾ സൊസൈറ്റിയായി റജിസ്റ്റർ ചെയ്തു.\nകേരളത്തിൽ പരിസ്ഥിതിവാദികൾ ഏറെയുണ്ട്. പരിസ്ഥിതിക്കും വനത്തിനും വേണ്ടി ശക്തമായി പ്രവർത്തിക്കുന്ന പ്രമുഖരെല്ലാം വലിയ വിദ്യാഭ്യാസവും അംഗീകാരവുമൊക്കെ ഉള്ളവരാണ്. തങ്ങളുടെ മേഖലകളിൽ അവർക്ക് നല്ല അറിവുമുണ്ട്. എന്നാൽ, ഇവരോട് സംവാദത്തിന് പോകേണ്ടിവരുന്ന കർഷകനാകട്ടെ സാധാരണക്കാരനാണ്. അതല്ലെങ്കിൽ ഏതെങ്കിലും രാഷ്ട്രീയപാർട്ടിയുടെ ഭാഗമായ ആളാണ്. അവനൊരിക്കലും അവരെ ഖണ്ഡിക്കാനുള്ള അക്കാഡമിക് അറിവുകൾ ഇല്ലായെന്നും കിഫ ചെയർമാൻ അലക്സ് ചാണ്ടി ഒഴുകയിൽ പറയും. ശരിയാണ്, പരിസ്ഥിതിവാദികളുടെ വാക്കുകൾ മാത്രമാണ് പൊതുസമൂഹത്തിൽ പ്രചരിച്ചിട്ടുള്ളത്. കർഷകനുവേണ്ടി വാദിച്ചവരുടെ ശബ്ദം ആരും കേട്ടിട്ടില്ല. കാരണം, മലയോര കർഷകനെ കണ്ടാൽ ഭൂമി കയ്യേറ്റക്കാരൻ എന്നേ ആളുകൾ ചിന്തിക്കൂ എന്നതുതന്നെ കാരണം.\nഅതുകൊണ്ടുതന്നെ കർഷകർക്ക് നിയമ പരിജ്ഞാനം നൽകുന്നതിനായി പ്രത്യേക നിയമ ക്ലാസുകൾ വരെ കിഫ സമൂഹമാധ്യമത്തിലൂടെ നൽകിയിട്ടുണ്ട്.\nകർഷകർ വനം കയ്യേറിയിട്ടുണ്ടോ?\nഇവിടെയൊരു മറുചോദ്യം അലക്സ് ചോദിക്കും, മനുഷ്യൻ കാട്ടിൽനിന്ന് ഇറങ്ങിയതോ അതോ കാട്ടിലേക്ക് കയറിയതോ? ആധുനിക മനുഷ്യൻ കൃഷി ചെയ്ത് ജീവിക്കാൻ തുടങ്ങിയപ്പോൾ മനുഷ്യന് ജീവിക്കാൻ നാടും വന്യജീവികൾക്ക് കാടും എന്ന രീതിയിൽ വിഭജിക്കപ്പെട്ടു. കേരളത്തിൽ സർക്കാർ തന്നെ നിർബന്ധിച്ച് കുടിയേറ്റം നടത്തിച്ചിട്ടുണ്ട്. അതുകൊണ്ടുതന്നെ കർഷകർ വനം കയ്യേറിയെന്ന് പറയുന്നതിൽ അർഥമില്ല. പിന്നെ കേരളത്തിലെ വന്യജീവികളുടെ എണ്ണത്തിൽ വർധനയുണ്ട്. അതുകൊണ്ടുതന്നെയാണ് കർഷകരുടെ കൃഷിയിടത്തിൽ വന്യജീവിയാക്രമണം പതിവാകുന്നത്.\nകേരളം എന്ന കൊച്ചു സംസ്ഥാനത്ത് 3.4 കോടി ജനങ്ങൾ വസിക്കുന്നുണ്ട്. അതിൽ നല്ലൊരു ശതമാനം ആളുകളും കൃഷിയുമായി ബന്ധപ്പെട്ടുള്ള വരുമാനത്തിലാണ് ജീവിതം മുന്നോട്ടുകൊണ്ടുപോകുന്നത്. എന്നാൽ, പൗരന്റെ ജീവിക്കാനുള്ള അവകാശം വന്യമൃഗങ്ങളും ഉദ്യോഗസ്ഥരും ചേർന്നു ഹനിക്കുമ്പോൾ എന്തു ചെയ്യും?\nEnglish summary: History of Kifa


ജാഗ്വർ ലാന്റ് റോവർ യുകെയിൽ ഒന്നാമൻ - Malayalam DriveSpark\nജാഗ്വർ ലാന്റ് റോവർ യുകെയിൽ ഒന്നാമൻ\nPublished: Monday, January 25, 2016, 11:10 [IST]\nയുകെയിലെ നമ്പർ വൺ കാർ നിർമാതാക്കളായി മാറിയിരിക്കുകയാണ് ടാറ്റാ മോട്ടേഴ്സിന്റെ ഉടമസ്ഥതയിലുള്ള ജാഗ്വർ ലാന്റ് റോവർ. നിസാനെ രണ്ടാം സ്ഥാനത്തേക്ക് പിൻതള്ളിക്കൊണ്ടാണ് ജാഗ്വർ ഒന്നാമതെത്തിയിരിക്കുന്നത്. എഴുപത് വർഷത്തെ പാരമ്പ്യരമുള്ള ജാഗ്വർ ഇതാദ്യമായാണ് ഇത്തരത്തിലുള്ള നേട്ടം കൈവരിക്കുന്നത്.\nസൊസൈറ്റി ഓഫ് മോട്ടോര് മാനുഫാക്ചറേഴ്‌സ് ആന്‍ഡ് ട്രേഡേഴ്‌സിന്റെ കണക്കനുസരിച്ച് കഴിഞ്ഞ വർഷം യുകെയിൽ 4,89,923 കാറുകളാണ് നിർമ്മിച്ചിട്ടുള്ളത്. ഇത്തവണ 50,400 വാഹനങ്ങളാണ് മുൻപത്തേക്കാൾ അധികമായി ജെഎൽആർ നിർമ്മിച്ചിരിക്കുന്നത്.\nടാറ്റാ മോട്ടേഴ്സിന്റെ ഇടപെടൽ കാരണമാണ് ജാഗ്വർ ലാന്റ് റോവറിന് ഈ നേട്ടം കൈവരിക്കാൻ സാധിച്ചതെന്ന് പറയപ്പെടുന്നു. 2009ൽ ഈ കമ്പനിയുടെ നിയന്ത്രണം ഏറ്റെടുത്ത ശേഷം ടാറ്റാ11 ബില്യൺ പൗണ്ട് നിക്ഷേപമാണ് നടത്തിയത്. കൂടാതെ കമ്പനിയിലെ തൊഴിലാളികളുടെ എണ്ണം 35,000മാക്കി ഉയർത്തുകയും ചെയ്തു. വാഹന നിര്‍മ്മാണ രംഗത്തുണ്ടായിട്ടുള്ള9ശതമാനം വർധനവാണ് ജാഗ്വറിന്റെ ഈ നേട്ടത്തിന്റെ പിന്നിലുള്ള രഹസ്യം.\nവരും സാമ്പത്തിക വർഷത്തിൽ 29,529 കോടിയുടെ നിക്ഷേപം ജെഎൽആറിനായി നടത്തുമെന്നാണ് ടാറ്റാ മോട്ടോഴ്‌സ് അറിയിച്ചിരിക്കുന്നത്.\nJaguar Land Rover Becomes The Largest Car Manufacturer In The UK\nStory first published: Monday, January 25, 2016, 11:10 [IST]


Emalayalee.com - ആദായ നികുതി വകുപ്പിനെ കേന്ദ്രസര്‍ക്കാര് ദുരുപയോഗം ചെയ്യുന്നു: ചന്ദ്രബാബു നായിഡു\nആദായ നികുതി വകുപ്പിനെ കേന്ദ്രസര്‍ക്കാര് ദുരുപയോഗം ചെയ്യുന്നു: ചന്ദ്രബാബു നായിഡു\nചെന്നൈ: തിരഞ്ഞെടുപ്പിന്റെ സുതാര്യതയ്ക്കായി 50 ശതമാനം വിവിപാറ്റ് രസീതുകള് എണ്ണണമെന്ന ആവശ്യം ആവര്‍ത്തിച്ച് ആന്ധ്രാ മുഖ്യമന്ത്രി ചന്ദ്രബാബു നായിഡു. ആന്ധ്രയില് ആദ്യ ഘട്ട തെരഞ്ഞെടുപ്പില് വിവിപാറ്റ് രസീത് മൂന്ന് സെക്കന്റ് മാത്രമേ വോട്ടര്‍മാര്‍ക്ക് കാണാന് കഴിഞ്ഞിട്ടുള്ളൂ. തമിഴ്‌നാട്ടിലെ വോട്ടര്‍മാരും ഇക്കാര്യം ശ്രദ്ധിക്കണമെന്നും നായിഡു പറഞ്ഞു.\nഇത്തവണത്തേത് ഏറ്റവും ചെലവേറിയ തെരഞ്ഞെടുപ്പാണ് ആദായ നികുതി വകുപ്പിനെ കേന്ദ്രസര്‍ക്കാര് ദുരുപയോഗം ചെയ്യുകയാണ്. ബിജെപി ഭരണമില്ലാത്ത സംസ്ഥാനങ്ങളില് മാത്രമാണ് റെയ്ഡ് നടക്കുന്നത്. ആന്ധ്രയില് സുതാര്യമായ തെരഞ്ഞെടുപ്പ് നടത്തുന്നതില് ആദ്യ ഘട്ടത്തില് തെരഞ്ഞെടുപ്പ് കമ്മീഷന് പരാജയപ്പെട്ടു. ജനാധിപത്യം അപകടത്തിലാണെന്നും ചന്ദ്രബാബു നായിഡു പറഞ്ഞു.


ഇന്ത്യൻ വനിതാ ലീഗ്, ക്രിപ്സ ഫൈനലിൽ | Fanport | Women Football News Malayalam\nFriday, Apr 23, 2021 12:56 PM\nHome Football Women Football ഇന്ത്യൻ വനിതാ ലീഗ്, ക്രിപ്സ ഫൈനലിൽ\nഇന്ത്യൻ വനിതാ ലീഗ്, ക്രിപ്സ ഫൈനലിൽ\nഇന്ത്യൻ വനിതാ ലീഗിൽ ക്രിപസ ഫൈനൽ ഉറപ്പിച്ചു. ഇന്ന് ബെംഗളൂരുവിൽ വെച്ച് നടന്ന സെമി ഫൈനലിൽ കെങ്ക്രെ എഫ് സിയെ തോൽപ്പിച്ച് ആണ് ക്രിപ്സ ഫൈനലിലേക്ക് കടന്നത്. ആവേശകരമായ മത്സരത്തിൽ ഒന്നിനെതിരെ മൂന്നു ഗോളുകൾക്കായിരുന്നു ക്രിപ്സയുടെ വിജയം. രത്ന ബാലയുടെ പ്രകടനമാണ് ക്രിപ്സയ്ക്ക് ഇന്ന് വിജയം നൽകിയത്. ആദ്യ പകുതിയിൽ തന്നെ ഇരട്ട ഗോളുകൾ നേടാൻ രത്ന ബാലയ്ക്ക് ആയിരുന്നു.\n39, 40 മിനുട്ടുകളിൽ ആയിരുന്നു രത്നബാലയുടെ ഗോളുകൾ. 43ആം മിനുട്ടിൽ ജ്യോതി നേടിയ ഗോൾ കെങ്ക്രെയെ തിരികെ കളിയിലേക്ക് തിരിച്ചു കൊണ്ടുവന്നു. പക്ഷെ രണ്ടാം പകുതിയിൽ റോജയിലൂടെ മൂന്നാം ഗോൾ നേടി ക്രിപ്സ വിജയവും ഫൈനലും ഉറപ്പിച്ചു. ഗ്രൂപ്പ് ഘട്ടത്തിൽ എല്ലാ മത്സരങ്ങളും വിജയിച്ചാണ് ക്രിപ്സ സെമിയിലേക്ക് എത്തിയിരുന്നത്. രണ്ടാം സെമിയിൽ സേതു എഫ് സിയും ഗോകുലവുമാണ് ഏറ്റുമുട്ടുന്നത്.\nPrevious articleസെലെസ്റ്റ്യൽട്രോഫി ടൂർണ്ണമെൻറ് ചാമ്പ്യൻസ് റൗണ്ട് മത്സരങ്ങൾ പതിനൊന്നാം തീയതി ആരംഭിക്കും\nNext articleഐ എസ് എല്ലിലേക്ക് വരാൻ ഗോവൻ ക്ലബായ ചർച്ചിൽ ബ്രദേഴ്സ് തയ്യാർ


പശു ഇരട്ടക്കുട്ടികളെ പ്രസവിച്ചു; കിടാക്കള്‍ക്ക് കോണ്‍ഗ്രസ്, ബിജെപിയെന്ന് പേരിട്ട് കര്‍ഷകന് - BIGNEWSLIVE | Latest Malayalam News\nപശു ഇരട്ടക്കുട്ടികളെ പ്രസവിച്ചു; കിടാക്കള്‍ക്ക് കോണ്‍ഗ്രസ്, ബിജെപിയെന്ന് പേരിട്ട് കര്‍ഷകന്\nതെരഞ്ഞെടുപ്പ് ചൂടിന്റെ സ്വാധീനത്തില് തന്നെയാണ് പശുക്കിടാക്കള്‍ക്ക് പേരുമിട്ടത്. കോണ്‍ഗ്രസ്, ബിജെപി എന്നിങ്ങനെ\nഭോപ്പാല്: തെരഞ്ഞെടുപ്പ് ചൂടിനിടയിലാണ് മധ്യപ്രദേശില് ഇരട്ടപ്പശുകിടാക്കള് പിറന്നത്. ഭോപാലിലെ ഖജൂരി കാലന് ഗ്രാമത്തിലെ ധാന് സിംങ് എന്ന കര്‍ഷകന്റെ പശുവാണ് ഇരട്ടകിടാക്കളെ പ്രസവിച്ചത്. ഈ കിടാക്കള്‍ക്ക് പേരിടുന്നതില് കര്‍ഷകന് ഒന്നു ചിന്തിക്കേണ്ട ആവശ്യം പോലുമുണ്ടായിരുന്നില്ല. തെരഞ്ഞെടുപ്പ് ചൂടിന്റെ സ്വാധീനത്തില് തന്നെയാണ് പശുക്കിടാക്കള്‍ക്ക് പേരുമിട്ടത്. കോണ്‍ഗ്രസ്, ബിജെപി എന്നിങ്ങനെയാണ് പേരിട്ടത്.\nരാഷ്ട്രീയ പാര്‍ട്ടികള് പോരടിക്കുമ്പോഴും കൃഷിയിടത്തില് സഹായമായി സമ്പത്ത് വര്‍ധിപ്പിക്കാന് ഈ ഇരട്ട പശുക്കുട്ടികള് സഹായിക്കുമെന്നാണ് കര്‍ഷകന്റെ പ്രതീക്ഷ. ‘കഴിഞ്ഞ കുറച്ച് ദിവസങ്ങളായി മധ്യപ്രദേശില് വാഗ്ദാനങ്ങളും വികസനവുമെല്ലാം അടങ്ങിയ രാഷ്ട്രീയ പ്രചരണങ്ങളായിരുന്നു. തെരഞ്ഞെടുപ്പിനോട് അനുബന്ധിച്ചുള്ള ഏതാനും മാസങ്ങള് മാത്രമേ ഈ ബഹളങ്ങളുണ്ടാകാറുള്ളൂ. ഗ്രാമീണര്‍ക്കിടയിലും രാഷ്ട്രീയം തന്നെയായിരുന്നു ചൂടുള്ള വിഷയം.\nഓരോ പാര്‍ട്ടികളുടെ അനുഭാവികളും അവരുടെ പാര്‍ട്ടികള്‍ക്കുവേണ്ടി വാദിച്ചു. അതുകൊണ്ടാണ് ഞാന് ബിജെപിയെന്നും കോണ്‍ഗ്രസെന്നും കാലിക്കുട്ടികള്‍ക്ക് പേരിട്ടത്. അവയെങ്കിലും പോരടിക്കാതെ ഒരുമിച്ച് ജോലിയെടുക്കാന് കഴിയട്ടെ’ എന്നാണ് കര്‍ഷകനായ ധാന് സിംങ് പറയുന്നു.\nനവംബര് 28 വോട്ടെടുപ്പ് നടന്ന മധ്യപ്രദേശിലെ തെരഞ്ഞെടുപ്പ് ഫലം ഡിസംബര് 11നാണ് പുറത്തുവരിക. 230 നിയമസഭാ മണ്ഡലങ്ങളിലേക്കായിരുന്നു തെരഞ്ഞെടുപ്പ്.\nTags: Cow KidsMadhyapradesh ElectionTwins\nവര്‍ഷങ്ങളുടെ കാത്തിരിപ്പില് അവസാനം കണ്ണീര്; ആരോഗ്യമുള്ള ഇരട്ടപെണ്‍കുഞ്ഞുങ്ങള്‍ക്ക് ജന്മം നല്‍കി രാജലക്ഷ്മി വിടവാങ്ങി, കണ്ണീരോടെ കുടുംബം\nഗര്‍ഭസ്ഥ ശിശുക്കള് മരിച്ച സംഭവം; അന്വേഷണത്തിന് മനുഷ്യാവകാശ കമ്മീഷന്റെ ഉത്തരവ്\nഇരട്ടകള് പിറന്നത് രണ്ട് വര്‍ഷങ്ങളില്; കൗതുകം നിറച്ച് ലിയോണും നോയലും\nഷില്‍ന, നമിക്കുന്നു നിന്നെ! രോഗിയെ ചികിത്സിച്ചു വിജയിച്ച സന്തോഷമല്ല ഇന്നുള്ളത്, മറിച്ച് ദൈവം നിയോഗിച്ച മനുഷ്യരുടെ സംതൃപ്തിയാണിപ്പോളുള്ളത്; ഡോക്ടറുടെ കുറിപ്പ്\nമിനിറ്റുകളുടെ വ്യത്യാസത്തില് ജനനം, ഒരേ സ്‌കൂളില് പഠനം, ഇപ്പോള് സൈന്യത്തിലേയ്ക്കും ഒരുമിച്ച്; ഇന്ത്യന് ആര്‍മിയിലേയ്ക്ക് ഈ ഇരട്ട സഹോദരങ്ങള്\nഉദ്ഘാടനം പൊടിക്കുന്നതിനിടെ മോഷണവും; കണ്ണൂര് എയര്‍പോര്‍ട്ട് പോലീസിന്റെ ആദ്യത്തെ കേസ് പോക്കറ്റടി\nകണ്ണന്‍ദേവന് കമ്പനിയുടെ ബംഗ്ലാവില് തീപ്പിടിച്ചെന്ന് സന്ദേശം: നിമിഷങ്ങള്‍ക്കുള്ളില് പാഞ്ഞെത്തിയ അഗ്‌നിരക്ഷാ സേന കബളിപ്പിക്കപ്പെട്ടു; വ്യാജ സന്ദേശത്തിന്റെ ഉടമയ്‌ക്കെതിരെ നടപടിയ്‌ക്കൊരുങ്ങി ഉദ്യോഗസ്ഥര്\nമക്കളുള്ളവര്‍ക്കെ അവര് നഷ്ടപ്പെടുന്നതിന്റെ വേദന മനസ്സിലാകൂ, മോഡിക്ക് മനസ്സിലാകില്ല; ഭീം ആര്‍മി നേതാവ്